qundao/data-zh-poetry huggingface dataset:
草堂落成漫志近况·其三
作者：李之世
朝代：明

屋角平行亦碍眉，巡檐刚觉帽儿欹。童閒洗药晒书后，客韵香恬熟茗时。花瘦篱头酣不醒，竹荒墙角俗难医。何如刬却前阶草，一味清虚也亦宜。
草堂落成漫志近况·其二
作者：李之世
朝代：明

夹色权分两耳房，粗陈经卷及藜床。近从坡老传悭法，偶向真人斗睡方。病骨且便宽酒债，贫餐尚未缺禽粮。卑栖亦是安时分，莫把枋榆较短长。
草堂落成漫志近况·其五
作者：李之世
朝代：明

女萝如织占颓垣，贯橛枒槎仅碍门。牛马任刍宁问主，鸡豚归牧亦成村。一区敢儗高人轴，此事难同俗士言。疏拙自知无所竖，肯营温饱恋邱樊。
草堂落成漫志近况·其六
作者：李之世
朝代：明

海风和暮复和朝，准备疏荆护短条。地有青钱留碧藓，庭无绛帐树红蕉。因窥石鼓虫成字，惯住山居屋似瓢。除却常参何事事，扶筇纵屐任逍遥。
草堂落成漫志近况·其四
作者：李之世
朝代：明

漫云？鴳一枝安，多少冥鸿亦渐磐。茆舍竹篱衙似店，纸窗蓬户隐于官。稀稀弱柳人攀折，落落疏英雨打残。分付阿童频守护，笼灯留待夜来看。
草堂落成漫志近况·其四
作者：李之世
朝代：明
体裁：七言律诗

漫云�鴳一枝安，多少冥鸿亦渐磐。茆舍竹篱衙似店，纸窗蓬户隐于官。稀稀弱柳人攀折，落落疏英雨打残。分付阿童频守护，笼灯留待夜来看。
荐家庙
作者：李之世
朝代：明

焚香扫敝室，稽首泪沾巾。虽有冰盘荐，何曾匕箸亲。萧条伤往事，惨淡对芳辰。旧种庭前橘，年年春色新。
营墓
作者：李之世
朝代：明

东郊卜隐地，今为埋玉坟。凄凉一抔土，芳草无冬春。曾当同燕寝，岁月尚逡巡。松楸手自植，为尔表贞珉。重泉尚虚左，旦暮谁为亲。百年鼎鼎流，嗟此暂时人。
葵叶蒲团歌赠叶世美
作者：李之世
朝代：明

江南六月火云卷。家家人制蒲葵扇。馀叶留将缉绿蓑，山僧巧设閒方便。规成璧月影团团，堪作蒲团堪作簟。碧眼胡僧航海来，手里摩挲目未见。有时胡跪白真言，有时趺坐拈珠串。茆檐向月转经残。一片琉璃挂壁寒。中林借作常供具，棐几明窗静处安。閒阶净扫明如拭，剥啄无人户返关。泉声战茗来松阁，花影移阴过药栏。携将芳径衬苔滑，藉向花茵点蕊斑。青蒲叶叶具禅意。输与中林识真味。销金帐里红氍毹，几人抹杀閒风致。虚白道人口谈天。方床木板坐无毡。寄与中林栲栳物，倦时好枕石头眠。
虔州看春
作者：李之世
朝代：明

闹鼓沿街竞晓晨，仙幡綵仗引芒神。城头画角吹残雪，水面红楼占早春。弦管独喧歌舞处，绮罗争踏冶游尘。他乡乐事同杯酒，醉里还惊客思新。
虾䱇篇
作者：李之世
朝代：明

白龙化为鱼，乃在网中居。寄书与豫且，何乃亟相屠。豫且语白龙，时命固所造。不见虾与䱇，日日游潢潦。
虾鳝篇
作者：李之世
朝代：明
体裁：乐府曲辞

白龙化为鱼，乃在网中居。寄书与豫且，何乃亟相屠。豫且语白龙，时命固所造。不见虾与鳝，日日游潢潦。
螺川望月有怀陈子明杨若春余彩震
作者：李之世
朝代：明

江干聊徙倚，流目火云残。政尔陶嘉月，游思属所欢。清辉涵水镜，皓魄漾金盘。浥露荷同汎，萦烟竹共漙。川峦宁异照，风月觉殊观。独白悲形影，何由托羽翰。砧摇风绪乱，书就雁行单。相望那同赏，关山此夜寒。
蟠木几
作者：李之世
朝代：明

浑沌微含象，文离亦现身。凭宜南郭士，制或斲轮人。
蟠木几歌
作者：李之世
朝代：明

千盘万盘互纠纷，嵚巇历落可笑人。下垂两股蹋至地，宛似踯躅兽蹄奔。左撞右突相撑拄，其上衍平无削痕。玩之疑石又疑铁，乃是槎枒老树根。此树蟠根几许年，此根入土沦黄泉。未睹繁阴碍白日，定有偃盖摩苍天。霜餐雨蚀干柯尽，根含神理郁缠绵。天翻地转如驱毂，深谷为陵陵为谷。淘沙汨浪孤根出，尘埃谁识真面目。水石樵人太好事，移我中林之幽屋。自来野性百不爱，爱此离奇伴幽独。蓬头坦腹据豪吟，偃仰摩挲看不足。我闻汉时有古桐，中郎拔之煨烬中。深山大泽宁无此，斧斤狼藉恣蕴崇。孤性不随劫火尽，出世或凭神鬼工。轮囷堪为万乘器，雕锼无人谁先容。吁嗟无人谁先容，且置中林幽屋中。
行家园
作者：李之世
朝代：明

端居旷时序，谁怜偕隐心。园庐一经涉，欢晤永沈沈。昔时手种树，槭槭欲成阴。后来谁攀折，叹息思难任。
补遗秋日徐子靖携区金诸子过访
作者：李之世
朝代：明

积雨閒门碧藓侵，何来群从远招寻。长林漫托幽人迹，短铗空悬结客心。竹院云阴时对局，石坛苔滑自调禽。青葵浊酒山家味，一醉看君意转深。
装简
作者：李之世
朝代：明

一囊空复尔，客计若为欢。久矣谋生浅，于今出户难。疏交谁可托，冷面竟羞干。且置休相问，回灯语夜阑。
西江晚泛因怀邓梁二山人
作者：李之世
朝代：明

西江何清浅，回合卓冈岑。虽自非吾土，依然生远心。予徒牵物役，尔辈足山林。倘许从初服，薜萝春正深。
覆水篇
作者：李之世
朝代：明

覆水置地中，不能收涓滴。请看大道旁，有时生荆棘。偶然杯酒结绸缪，宁知肝胆成抛掷。君不见馀桃在口尚津津。昨朝感惠今则嗔。世间安得一心人。
见白发
作者：李之世
朝代：明

衰鬓忽萧飒，霜毫添几茎。镜前看不见，梳后拔还生。乍觉游丝绕，还同落絮轻。凭阑翻自哂，嘿嘿此时情。
见郊外掩骼慨然有赋示同社诸子
作者：李之世
朝代：明

恻帽睇崇冈，迟迟遵古路。不知何人骨，何年饱霜露。撑拄乱如麻，填委半新故。蟠坭穴蚁蝼，带胔饲狐兔。蜕残不辨形，棺朽空留蠹。衾赗久已縻，顶趾纷异处。轻轻似解萚，栩栩如堕羽。白经野烧燔，青含宿草互。风雨洗膻秽，尘沙蚀垢污。荒凉谁是主，狼藉那能数。飞鸟惨不鸣，行人却且顾。衣殣有遗言，掩骼岂虚募。瓦棺恰盖藏，丛冢就安措。生前异趋舍，托体同邱墓。姓字原不谙，宁复知生娶。无碑可勒铭，有坟不封树。丁癸无定向，圹域弛禁步。立石祀土神，牛羊任颠仆。杳杳青郊迥，萧萧白杨暮。巫阳讵可招，冥漠谁当愬。前身已茫昧，曷解辨冥趣。且置蒙庄说，枕髅聊待寤。
观叶世美戏剧有赠
作者：李之世
朝代：明

棚上千端呈百幻，枝头百舌语千端。物情搬尽机关巧，世界还同扯淡看。过眼雨云空孟浪，殢人花鸟强悲欢。个中难与痴人说，好向邯郸破梦团。
观竞渡舟中书呈亦琳迁之
作者：李之世
朝代：明

水涨溪桥百道通，满江烟浪碧濛濛。扬舲共逐分龙雨，解缆偏惊舶掉风。岸头挝鼓酹江神，喷雾骊龙斗碧津。咫尺停云天共远，一尊风雨暗愁人。
观竞渡舟中书呈亦琳迁之·其一
作者：李之世
朝代：明

水涨溪桥百道通，满江烟浪碧濛濛。扬舲共逐分龙雨，解缆偏惊舶掉风。
观竞渡舟中书呈亦琳迁之·其二
作者：李之世
朝代：明

岸头挝鼓酹江神，喷雾骊龙斗碧津。咫尺停云天共远，一尊风雨暗愁人。
观鉴大师遗物四首 其一 袈裟
作者：李之世
朝代：明

袈裟遗片片，珍重出相示。当时几许宽，罩却曹溪地。
观鉴大师遗物四首 其三 腰石
作者：李之世
朝代：明

腰石来助舂，石顽舂不息。欲知米熟否，还问点头石。
观鉴大师遗物四首 其二 响履
作者：李之世
朝代：明

一只还西天，一只留在兹。怕作延津去，劳师谨护持。
观鉴大师遗物四首 其四 钵盂
作者：李之世
朝代：明

酌水钵盂中，水味甘如醴。为有老龙蟠，山僧不敢洗。
观鉴大师遗物四首·袈裟
作者：李之世
朝代：明

袈裟遗片片，珍重出相示。当时几许宽，罩却曹溪地。一只还西天，一只留在兹。怕作延津去，劳师谨护持。腰石来助舂，石顽舂不息。欲知米熟否，还问点头石。酌水钵盂中，水味甘如醴。为有老龙蟠，山僧不敢洗。
观鞦韆
作者：李之世
朝代：明

枌谢间垂杨，鞦韆出短墙。佩摇先作响，衣动俏闻香。片雾颓青鬓，双钩挂玉梁。恍疑烟霭里，神女下高唐。
观鸬鹚
作者：李之世
朝代：明

渔翁手撚一竿竹，和烟夜傍鸬鹚宿。编橛为槎水面浮，朝放鸬鹚下沙洲。鸬鹚渺渺随波去，渔翁却立在槎头。沙浅日明鱼出曝，呼群引类相追逐。大鱼背负小鱼衔，总得鱼来不入腹。渔翁袖手鱼满筐，鸬鹚水底为谁忙。儿童但笑鸬鹚拙，我独临流暗自伤。
解嘲和坡公夜梦
作者：李之世
朝代：明

旁人笑我士不如，终日諵諵一卷书。龛灯常过午夜馀，是起刚及晓钟初。胡为局局不自舒，前身定是一蠹鱼。我言万族皆有缘，诗书于我真奇偏。带经而仕又三年，依然旧习相搆缠。较之博奕此为贤。匪余癖也古有然，大圣三绝易韦编。
讯何文起
作者：李之世
朝代：明

秋风馀几日，亭院定萧閒。竹径缘谁扫，花扃聊下关。溪声来一派，峰色净双鬟。却忆同栖处，余今倦出山。
讯林阳仲落第
作者：李之世
朝代：明

闻君不得意，归复掩柴关。世路原如此，浮名亦等閒。曲惭歌下里，书好副名山。若问行藏事，相看镜里颜。
访余彩震溪居留酌
作者：李之世
朝代：明

秋水欲浮郭，维舟便到门。村舂隔邻巷，书声在竹园。花间时引步，雨里一开尊。尽日无人见，焚香展话言。
访卢一清次其见赠韵
作者：李之世
朝代：明

夕霭澹城阴，寻君到水石。门外新潮涨，瀰漫迸阶入。爽然衡宇清，琴书散幽寂。庭桧留轻飔，恰与炎歊敌。宾朋既数过，雅韵时相及。閒拈壁上题，雌黄任胸臆。境閟夏如秋，阴虫已唧唧。烟里闻歌声，渔灯泊沙脊。
访卢斗山不遇
作者：李之世
朝代：明

一径萧萧万玉林，数椽茆屋住山深。不知采药何来去，总在云萝无处寻。
访容植之山馆
作者：李之世
朝代：明

山径少逢迎，幽居无俗情。密云过户湿，细雨入池平。插架琴书静，侵阶苜蓿荣。高谈二三子，终日有馀清。
访张约之
作者：李之世
朝代：明

曲径转萧森。幽栖傍竹林。閒云一榻静，芳草半池阴。旧好携尊入，新诗抱膝吟。因知仲蔚宅，未许世人寻。
访梁孝廉
作者：李之世
朝代：明

金鸡下紫宸。寒谷暗生春。白发悲游子，丹风度逐臣。曝背思明主，过庭傍老亲。图书四壁在，知尔未全贫。
访潘垣杓别业望山人洞不果游
作者：李之世
朝代：明

垂萝今结屋，甘蔗旧名园。出郭不踰武，离家祇几门。虽当车马道，别是烟霞村。因悟考槃趣，非为场圃言。兰堪畹以九，竹亦径而三。蔬甲肥冬雨，油花洗暮岚。过桥分马埒，望岛岩仙龛。未许恣游屐，空濛薄霭衔。
访潘垣杓别业望山人洞不果游·其一
作者：李之世
朝代：明

垂萝今结屋，甘蔗旧名园。出郭不踰武，离家祇几门。虽当车马道，别是烟霞村。因悟考槃趣，非为场圃言。
访潘垣杓别业望山人洞不果游·其二
作者：李之世
朝代：明

兰堪畹以九，竹亦径而三。蔬甲肥冬雨，油花洗暮岚。过桥分马埒，望岛岩仙龛。未许恣游屐，空濛薄霭衔。
访潘寰瀛明府
作者：李之世
朝代：明

每到君庭日易曛，诗笺茶夹并芳尊。兰因入室堪为友，竹近穿阶又抱孙。帐下童乌能授易，客来凡鸟敢题门。仍闻雅有閒功课，新注参同五万言。
访王君奉于德兴寺留题
作者：李之世
朝代：明

虽游京国遍，而独爱禅居。柿叶留僧偈，莲花借佛炉。空床储腊酒，高庋顿奇书。客况无聊赖，思君便策驴。
访答玄亮书斋
作者：李之世
朝代：明

岂可居无竹，书声乃在兹。雨来青不断，云过重难移。空碧摇书幌，翠光入槿篱。兴来无腹稿，满壁写新诗。
访邱宗上人留宿
作者：李之世
朝代：明

逢师寂无语，宴坐一炉香。空水摇山户，閒云宿石床。松因经腊古，草不待时芳。向晚檐鸦息，闻钟未下堂。
读书处
作者：李之世
朝代：明

一茆正可借閒居，怪底年来倦读书。枕箪乍凉人睡觉，香风送过绿芙蕖。
读书柳子厚牛赋有感效坡公体
作者：李之世
朝代：明

琼土恬杀牛，食之以当粟。吉凶昏丧事，杀牛媚亲族。家大视牛多，宴颁皆取足。上以荐祖祢，下以饫僮仆。牛自海渡来，头头皆就戮。有牛不以耕，但用恣口腹。又有生黎种，嗜牛尤太酷。杀牛不用刀，毙之仅一镞。剥皮以当锅，燔烧取半熟。入口尚闻腥，鸾刀带血漉。毛骨委山野，肠胄弃深谷。厥地产沈香，还以生牛鬻。以此腥膻禽，易此芳馨木。灾木与刑禽，其理等笺僇。牛鸣泻厥悲，香泪亦当哭。胡为东坡老，忍木而仁畜。热喝醒沈梦，痛棒创狂俗。供佛以沈香，即是烧牛肉。余性酷烧香，不忍牛觳觫。二者讼于中，曷以平兹狱。空香入斧斤，有斫而非触。我即罢购香，牛命不可赎。不若勤烧香，为牛姿冥福。
读朱四尊悼张孺人诗有感步韵赋呈
作者：李之世
朝代：明

当年彤管写悲吟，窅窅重泉信易沈。万感难酬唯有泪，三生如晤亦同心。疏花影澹空临镜，流水声凄不入琴。几度徘徊堪掩牍，钟情谁似使君深。
读林初文先生集有感
作者：李之世
朝代：明

珠光宁为碎，光华岂可沈。死能留侠骨，生独露文心。太息干时策，悲凉适越吟。无阶堪洒血，有焰足销金。道丧言犹在，人亡嗣可寻。潸然空掩牍，三叹伯牙琴。
读潘母贞慈录有赋
作者：李之世
朝代：明

母节臣忠两不移，寸心何幸九重知。旧啼碧泪封衣箧，新揭金题牖户楣。柏挺高陵留劲节，竹垂甘露护慈枝。南溟淼淼天无际，此是流波捧日时。
读答玄亮松坛诗草有赠
作者：李之世
朝代：明

松鬣摇风韵最清，如何纸上作松鸣。海潮夜梵三千丈，哀角危楼十五声。流出空山泉自语，飘残明月雁孤横。莫言俗耳听无准，还有松坛是主盟。
读说命三篇有感
作者：李之世
朝代：明

一木支大厦，梁栋奠弘基。从来师济辈，弼亮为先资。维帝锡良弼，陬野彰容仪。谁知版筑人，俨然帝者师。金砺木从绳，济川调鼎彝。煌煌三命篇，对扬乃在兹。览编三叹息，千古渺难追。白骑匪无良，帝赉此其时。
读陈使君赠梁山人歌因作继赠
作者：李之世
朝代：明

二十年前同学易。露珠细点虫文迹。我犹章句守训诂，君悟无言静钩索。离离数画玄中玄。北窗梦到羲皇前。叩响无声尝味淡，个中安得落言诠。黾文点里参性命，枯草茎中决兆先。夜半无眠升屋脊。步景窥躔罔差忒。却从星宿想河源，暗向昆崙觇地脉。须弥西向舒一臂。天下名山尽迤逦。我读内经半信疑，凭君指出真图势。恒持此术去救贫。君今数口犹依人。始知负穷亦有命，遵坎乘流是易因。境内山川行欲半。岳游尚为婚嫁绊。穗石城边僦舍居，儿自执经僮执爨。从来术高和者稀。满腹经书不疗饥。教儿只有床头易，日午垂帘对下帷。
课圃
作者：李之世
朝代：明

搆室邻榛莽，为园亦于兹。讵云久不窥，荒蔓良易滋。禽鱼习主懒，花睡亦无时。念我当远行，灌锄应属谁。疏畦刚拣砾，删冗暂披枝。先乃去其甚，馀亦以次为。室庐众共处，偏我独园私。宁为圃场植，草木养閒姿。人情狎故昵，厌每生于离。顾我为园心，去住罔间之。刺刺语园子，童亦笑予痴。
调诸子七首 其一 邓山人
作者：李之世
朝代：明

山人少机心，语嘿恣胸臆。木盘盛青蕉，擎出当街食。双鬓影婆娑，皓月与之白。放浪少年间，乃自得其得。
调诸子七首 其七 嘉荐侄
作者：李之世
朝代：明

阿荐固善贫，厥性寡所谐。时时倾绿醑，顿顿啖青齑。胡不放两眉，跌宕恣心怀。有酒醉便得，无钱使亦佳。
调诸子七首 其三 麦道人
作者：李之世
朝代：明

麦生颇好道，时时茹青斋。虽然不吃酒，却看太常妻。有琴不会弹，摩娑惬所怀。诺诺复尔尔，油油与之偕。
调诸子七首 其二 陈生
作者：李之世
朝代：明

陈生工画眉，湾湾似新月。每对月华生，忧心以惙惙。离家将一载，思家无断绝。何日大刀头，相看圆又缺。
调诸子七首 其五 杨生
作者：李之世
朝代：明

杨生雅可亲，呐呐不出口。含笑当百言，逢人却且走。一片少年心，誓死不相负。那知末路交，雨云翻覆手。
调诸子七首 其六 蒋生
作者：李之世
朝代：明

矫矫蒋生郎，微尚差不俗。千金买阿娇，贮之黄金屋。时时屏之去，曰母溷我目。独呼小奚童，案头展书读。
调诸子七首 其四 梁生
作者：李之世
朝代：明

梁生破素产，佔毕学为儒。间为人卜地，母乃饥所驱。策杖凌高巅，猿猱也不如。得钱不作活，时时收古书。
调诸子七首·邓山人
作者：李之世
朝代：明

山人少机心，语嘿恣胸臆。木盘盛青蕉，擎出当街食。双鬓影婆娑，皓月与之白。放浪少年间，乃自得其得。陈生工画眉，湾湾似新月。每对月华生，忧心以惙惙。离家将一载，思家无断绝。何日大刀头，相看圆又缺。麦生颇好道，时时茹青斋。虽然不吃酒，却看太常妻。有琴不会弹，摩娑惬所怀。诺诺复尔尔，油油与之偕。梁生破素产，佔毕学为儒。间为人卜地，母乃饥所驱。策杖凌高巅，猿猱也不如。得钱不作活，时时收古书。杨生雅可亲，呐呐不出口。含笑当百言，逢人却且走。一片少年心，誓死不相负。那知末路交，雨云翻覆手。矫矫蒋生郎，微尚差不俗。千金买阿娇，贮之黄金屋。时时屏之去，曰母溷我目。独呼小奚童，案头展书读。阿荐固善贫，厥性寡所谐。时时倾绿醑，顿顿啖青齑。胡不放两眉，跌宕恣心怀。有酒醉便得，无钱使亦佳。
谒徐王陵
作者：李之世
朝代：明

立马望岧峣，玄宫敞泬漻。神皋栖瑞露，阴隧飒灵飙。玉佩趋跄地，翠华想像遥。河山留砥砺，紫气夜常朝。
谭与人过访舟次因留小酌遂拉同舟
作者：李之世
朝代：明

以我乡愁剧，逢君旅思新。同为羁病客，堪作并舟人。草碧故山路，梅残陇首春。孤蓬随飘往，尊酒话情亲。
赋得望罗浮寄赠尼邱山司理
作者：李之世
朝代：明

罗浮四百七十峰，峰峰秀结青芙蓉。璇房瑶室纷窈窕，金书瑶检秘奇踪。石楼夐出绛霄上，铁桥迤逦屼相向。竹叶长含鸟篆文，昙花似擘仙人掌。何处仙人去不还，空馀流水声潺潺。丹灶烟笼绛幕冷，石林苔蚀紫衣班。武夷仙子风流客，近署罗浮列仙籍。篴吹梅花五岭春，笔染明霞千嶂色。日观峰头贮綵云，朱明洞中凌紫氛。因风为招洪崖侣，授我长生玉笈文。
赋得楚天春雁送友人
作者：李之世
朝代：明

春雁南归何迢迢，家在衡阳万里遥。衡岳去天不盈尺，上有回雁之高标。行行刷羽摩青霄，家山云树郁岧峣。潇湘夜雨寒芦暗，黄陵苦竹垂新条。九疑九曲纷相似，此中零雨暮仍朝。云梦平吞若八九，君山一点似萍飘。大王雄风起天末，神女行云漾翠翘。送君行，行且谣。人生可似随阳雁，相看南浦别魂销。今日南浦头，明日湘江渚。苍梧云去湘水深，犹记啼痕染竹处。断行且莫怨离群，缄书为寄洞庭君。黄鹤楼空山月白，好去吹箫弄綵云。
赋得江上霞
作者：李之世
朝代：明

明霞出江渚，冉冉丽层霄。插汉疑鲸饮，填河象鹊桥。光浮云母障，影落蛟人绡。披日扶丹毂，行云映翠翘。长空如挂练，若木共擎标。驾海常朝汉，兴波欲赴潮。遥山点翠黛，近浦拂兰苕。蜃气浮疑结，灵旗飒共飘。羽人持绛节，海客拾明瑶。今夕乘槎者，宁知天路迢。
赋得秋荷
作者：李之世
朝代：明

盆荷秋欲尽，偏放一枝奇。皎洁凌霜色，娉婷弄月姿。轻飔摇影动，香露泫珠垂。向夕钩帘坐，应添静夜思。
赋得移舟扫叶
作者：李之世
朝代：明

才见河流漫石矶，偏嫌黄叶点苔衣。轻移舵尾旋开阵，转过风前又合围。波面捎来云叠叠，长空掠处羽飞飞。林园镇日閒相闹，陡觉秋霜气力微。
赋得莺声似故山
作者：李之世
朝代：明

莺声凡几啭，似报故园春。梦醒身仍客，乡遥鸟是邻。连天芳草色，刺眼柳条新。欲把双柑听，香醪懒入唇。
赋得虾蟆石
作者：李之世
朝代：明

怪石蟾蜍似，蹲蹲立海门。疑从沙际浴，常吸露华吞。应月珠生蚌，向风浪拜豚。千秋形不灭，阴雨想精魂。
赋得衡山送张明府还龙门
作者：李之世
朝代：明

望衡山，衡山高不极。七十二峰头，峰峰如列戟。三十八洞泉，泉泉通地脉。祝融崚嶒倚天外，芙蓉石廪势如掷。瑶函漶没几千秋，中馀玉宇不可识。非但列宿应机衡。人文往往发休徵。伊山古屋读书处，至今紫雾屯青冥。我公早毓衡山秀。气吞云梦常八九。探奇欲蒐洪荒前。文雅直追宋屈后。登坛一啸雄风来。化为云雨遍苍垓。天南两地行云过，次第薰风桃李开。回风披拂甘棠树。昼永鸣琴坐清署。彩笔雄驱七泽涛，翰墨淡扫潇湘雨。花前小队缓辔行，章缝竹马杂交道。不独解推怜赤子。也能吐握下儒士。江南二月春和煦。星轺卑发邮亭路。不尽扳辕卧辙情，空馀下榻鸣琴处。岭云楚水望迢迢，中天衡岳倚晴霄。缄情惟有衡阳雁，翘首龙门天路遥。
赋得钱塘歌送张仪吉
作者：李之世
朝代：明

君不见钱塘波浪动地来，奔流喷薄共潆洄。张郎笔底驱河岳，气与秋涛争喧豗。当年早谢儒冠累，耻学低头事权贵。漫尔江湖作浪游，亦向云山称典记。以此蹉跎秋复春，棕袍布袜忘其贫。袖中虽有龙蛇璧，世上徒逢按剑人。君今倦游归闾里，锦帆欲指三江水。杖履晴霞岭外春，烟花夜月吴门市。吴山一片石峨峨，西湖绿水漾微波。他时兑得馀杭酒，与汝同醉金叵罗。
赋梅影
作者：李之世
朝代：明

半壁疑见画，虚廊月上时。轻霜含远韵，空水澹寒姿。祇自沈吟久，还堪折赠谁。绕檐凡几匝，宿鸟误投枝。浮影浑无定，移梢渐过墙。月残微带晕，风细稍闻香。野寺斜桥外，孤村浅水旁。相看如旧识，伫立听更长。
赋梅影·其一
作者：李之世
朝代：明

半壁疑见画，虚廊月上时。轻霜含远韵，空水澹寒姿。祇自沈吟久，还堪折赠谁。绕檐凡几匝，宿鸟误投枝。
赋梅影·其二
作者：李之世
朝代：明

浮影浑无定，移梢渐过墙。月残微带晕，风细稍闻香。野寺斜桥外，孤村浅水旁。相看如旧识，伫立听更长。
赠万益之
作者：李之世
朝代：明

常闻静者言，澹泊栖精魂。之子抱微尚，抗志谢世樊。原无昏浊染，安用漱灵根。五岳游其四，九州何足论。察人洞腑脏，撷草辨寒温。断酒持清斋，端居不立言。和光世可混，抱冲道自存。余怀方外踪，于子情弥敦。
赠刘平子
作者：李之世
朝代：明

刘生伯伦裔，沈冥亦耽酒。饮可容数升，其才有八斗。半酣濡墨沈，挥笔如埽帚。清如风入篁，细似丝抽藕。余本畸世人，迂疏独相耦。晨游袂必联，清夜门可叩。摊书曰满床，压酒亦盈缶。子来聊共斟，且把新诗纠。
赠匡云上人
作者：李之世
朝代：明

莫是前朝释慧远，重来再现比邱身。扫除文字还留偈，了断因缘只剩贫。莲社几年参讲席，曹溪初渡悟迷津。尘劳扰扰无閒韵，竹院逢师不厌嚬。
赠医士王明心
作者：李之世
朝代：明

城中十室五药肆，朱牌粉额纷相向。十指茫茫看病人，恰似捉月虾蟆状。我爱山人王明心，指头了了现诸相。为悯众生受病多，不辞身寄江湖上。平头童子负奚囊，到处名山一相访。曾从庐顶掘仙茅，今在岭南食蒟酱。中林亦有餐霞人，时时相过问无恙。
赠吴良卿将军
作者：李之世
朝代：明

出身元是羽林郎，手挽雕弓二石强。夜行魍魉应知避，生缚熊罴不可当。忆同追逐少年场，龙剑貂裘拥骕骦。珠箔垂楼笑独倚，玉瓶贳酒坐先尝。射猎归来血溅刀，长风半度野云高。绿杨阴里弯弓驻，摇曳山花照锦袍。结发论交我是兄，斗鸡走狗十年情。何来白面轻投笔，笑向黄榆自请缨。
赠吴良卿将军·其一
作者：李之世
朝代：明

出身元是羽林郎，手挽雕弓二石强。夜行魍魉应知避，生缚熊罴不可当。
赠吴良卿将军·其三
作者：李之世
朝代：明

射猎归来血溅刀，长风半度野云高。绿杨阴里弯弓驻，摇曳山花照锦袍。
赠吴良卿将军·其二
作者：李之世
朝代：明

忆同追逐少年场，龙剑貂裘拥骕骦。珠箔垂楼笑独倚，玉瓶贳酒坐先尝。
赠吴良卿将军·其四
作者：李之世
朝代：明

结发论交我是兄，斗鸡走狗十年情。何来白面轻投笔，笑向黄榆自请缨。
赠周明府复任
作者：李之世
朝代：明

周侯挺秀自贵竹，英姿皎皎湛瑶玉。早穷学海障回澜，上陵班马掩张陆。九苞霅煜含灵文，万里骁腾看逸足。当年射策谒明光，我侯弱冠何昂藏。金镳玉勒桃花骑，横行帝里晔生光。驰过金马门突入，麒麟殿，鸣珂散。紫宸扬鞭挥赤电。意气凭陵跨五侯，文采风流至尊羡。铜章墨绶竹为符，出领专城宰大都。排棼解错利器别，坐理弹琴古所无。冈城亦是先儒地，衣冠礼乐号名区。比年水旱驱盗贼，况乃榷算太烦荼。孤城嵲嵲谁安堵，百口嗷嗷思待哺。我侯呕喔若慈母，拔冤起殢同焦枯。是时封狐当路衢，磨牙吮血恣所娱。薰孤掷鼠自不惜，直探虎穴捋其须。忠诚可以回日月，子惠宁论遍里闾。三年治行冠南海，卓异循良汉茂宰。忽讶王乔舄影飞，更留召伯甘棠在。十里壶浆拥道周，万人伏阙竞遮留。圣主独廑南顾虑，诏从借寇解民忧。进贤之冠紫貂裘，是日承恩出凤楼。香含玉座烟独满，露浥金茎泫未收。看花上林苑，折柳大江头。自从折柳度江越，清梦迢迢悬魏阙。凫影晨飞碧海霞，琴声夜傍黄云月。黄云佳气郁崔嵬，到日襜帷首重回。横波旧识鲸鲵净，夹径依然桃李开。吏人肃候干旄返，父老重迎竹马来。余也蓬蒿一贱士，剪拂曾蒙伯乐顾。空衔一寸明月珠，欲报深恩无处所。去年送送出河关，双凫可望不可攀。今日江凫下江北，扶摇更待凌风翼。南国苍生一解颜，宣室求贤正侧席。祇恐徵书下九重，虽欲借寇借不得。噫嘻虽欲借寇借不得，为侯歌德铭金石。
赠容瑞瑜
作者：李之世
朝代：明

名山终欲往，昏嫁暂随缘。候火调丹鼎，烹茶借蒳烟。閒心花石古，胜具木瓢坚。时有耽吟癖，孤峰顶上眠。
赠小尼师
作者：李之世
朝代：明

刚著麻衣色尚鲜，发痕如黛额珠圆。莲花座下参新偈，柳絮丛中悟夙缘。上塔烧灯誇趫捷，随班礼佛让轻妍。閒来学写华严字，匀蜡和香自碾笺。
赠张白一道人
作者：李之世
朝代：明

颇学梅公隐，都忘尘市心。白云随杖远，红叶住山深。放鹤夜归洞，种桃春满林。祇应松下月，长照北堂阴。
赠张逸人
作者：李之世
朝代：明

象岭桃花几度春，却从流水认芳津。蓬莱自隔三千界，沧海难消万劫尘。青鸟乍衔青玉检，白云编恋白纶巾。从他甲子山中换，依旧烟霞伴主人。
赠施纯卿
作者：李之世
朝代：明

四十犹未遇，生涯殊可悲。世情看俯仰，吾道属支离。挟有干时略，贫无买酒赀。颓然堪一笑，何物是男儿。
赠无树上人
作者：李之世
朝代：明

住山凡几腊，渡海忽经年。布衲冲云破，芒难踏岭穿。拈诗呈了义，不语悟单传。我亦同飘梗，茶香暂结缘。弥天江路迥，一锡向南飞。幻影原无住，逢山可当归。行随湘浦雁，身老粤中薇。相遇溪堂上，香云满衲衣。
赠无树上人·其一
作者：李之世
朝代：明

住山凡几腊，渡海忽经年。布衲冲云破，芒难踏岭穿。拈诗呈了义，不语悟单传。我亦同飘梗，茶香暂结缘。
赠无树上人·其二
作者：李之世
朝代：明

弥天江路迥，一锡向南飞。幻影原无住，逢山可当归。行随湘浦雁，身老粤中薇。相遇溪堂上，香云满衲衣。
赠朱瞻御
作者：李之世
朝代：明

青衿嗟不第，投笔去从军。匕首吹毛锷，刀唇偃月文。行穿虎豹窟，直入犬羊群。聚米知筹略，摩丸立解纷。醉毫时墨盾，战血每殷群。眦为报仇裂，眉如画策分。挥戈回鲁日，唾手拾燕云。倚马曾飞檄，图麟矢竖勋。叶繻今再见，缓带昔徒闻。笑我毛锥子，年来倦欲焚。
赠杜玄洲将军
作者：李之世
朝代：明

生来胆识最超群，掌上兵机指画分。三入武闱魁浙水，独提偏帅领涯濆。断鳌岛澨城依垒，射雉山椒箭没云。驻劄恰当琼要害，长驱欲扫瘴妖氛。弓弯满月乌号靶，旗飐垂虹虎爪纹。碧海无波人偃甲，绿林息警燧沈煴。鸡声晓漏屯吹角，鼍吼空江浪打鼖。每入郭门张绿幕，径邀所辈醉红裙。觥筹错落豪能整，诗翰纷披雅且文。芳茗自教童子瀹，沈香时对韵人焚。诙谈五夜殊无倦，轰饮千杯亦不醺。白眼剧怜肝胆热，清歌微觉齿牙芬。幕中才调真无匹，海外诗坛近有闻。裘带昔传羊叔子，风流今许杜将军。
赠杨应先
作者：李之世
朝代：明

曾向名场踵后尘，那因旅况见情亲。怀中蒯剑酬知己，箧里绨袍恋故人。借箸欲筹时事剧，吮毫酣写韵言真。雄心此夜难消遣，挑尽寒灯对话频。
赠玄真观道士
作者：李之世
朝代：明

玄帝行宫傍斗坛，阴阴翠洒石床寒。云边薜荔堪裁衲，月下芙蓉自制冠。药本每教童子觅，方书不借外人看。年来多病寻真诀，丹药从师乞一丸。
赠王尧韭
作者：李之世
朝代：明

生无媚骨供时人，落穆情怀一任真。白镪多缘游侠尽，青缃徒讶积书贫。曾将孤韵传流水，几悟空华指月轮。茗椀不寒香味淡，清斋那许厕凡宾。
赠王尧韭
作者：李之世
朝代：明
体裁：七言律诗

生无媚骨供时人，落穆情怀一任真。白镪多缘游侠尽，青缃徒讶积书贫。曾将孤韵传流水，几悟空华指月轮。茗碗不寒香味淡，清斋那许厕凡宾。
赠王尧韭移居石门
作者：李之世
朝代：明

久嫌城市薄，性只爱邱樊。卜筑邻沙井，移家向石门。赊天开古洞，僦月敞幽轩。不作依人计，琴书聊晤言。
赠琴僧
作者：李之世
朝代：明

古桐斑驳冰纹断，雪色湖丝七缕绊。凭将指下悟禅机，轻霜拂林秋籁微。梵语清圆呗音细，吾师传琴即传偈。身如槁木心如灰，一派清声空里曳。
赠祝爱林
作者：李之世
朝代：明

徒然寄一廛，身已隐壶天。香篆煨沈水，茶鎗点活泉。桐君曾授诀，药上许参禅。亦有诗琴伴，时来问酒钱。
赠端公禅师
作者：李之世
朝代：明

金篦导苦海，玉镜照迷方。煮石临阶月，翻经续鼎香。众生资慧命，大地尽慈航。不必知名姓，前身是药王。
赠紫云僧
作者：李之世
朝代：明

不置房厨不宿粮，虽然常住似游方。前村乞食归禅院，一个钵盂挂在墙。
赠萧威侯
作者：李之世
朝代：明

偶同剩水弄潺湲，水面云生澹澹閒。不敢掇来相把赠，君家原住大云山。和丹吮墨几人同，却羡萧郎腕最工。欲附溪藤三百纸，春来随意染芳丛。
赠萧威侯·其一
作者：李之世
朝代：明

偶同剩水弄潺湲，水面云生澹澹閒。不敢掇来相把赠，君家原住大云山。
赠萧威侯·其二
作者：李之世
朝代：明

和丹吮墨几人同，却羡萧郎腕最工。欲附溪藤三百纸，春来随意染芳丛。
赠逆旅主人
作者：李之世
朝代：明

主人忘世味，雅志在林园。如何市朝隐，不避车马喧。相逢具鸡黍，佐茗儗清言。挥手自兹去，前途风雪繁。
赠金华庵主
作者：李之世
朝代：明

仄径悬空断复连，金华顶上礼金仙。言寻净土开精舍，早向朱门了俗缘。海日夜临澄镜影，天风晓度玉炉烟。梅花点点飘残雪，几杵磬声到客船。
走笔示刘郎
作者：李之世
朝代：明

非向山头寻老衲，定于花下醉红裙。池边日日摊书卷，昨日今朝不对君。
走笔答蒋慰功见邀
作者：李之世
朝代：明

平生不饮酒，三酌即颓然。有时倾一石，白眼望青天。浊醪有妙理，可以对少年。公子雅敬客，高馆张华筵。玉盘贮霜蕤，朵朵压金钱。殷勤枉惠好，飞翰洒瑶笺。但能对绿蚁，我来瓮底眠。
走笔邀林迁之
作者：李之世
朝代：明

笑尔昂藏一丈夫，近来好事有还无。灯前说剑神偏王，稷下谈天兴不孤。已办青尊浇磈礧，从教白眼看模糊。莫言嵇阮风流甚，到是公荣胜可俱。
迁馆
作者：李之世
朝代：明

久假而不归，乌知非我室。千金重卜邻，况乃连兄侄。以此为因依，周旋日已密。侍儿知花性，权令司纸笔。频来藉花茵，琴尊间编帙。或往叩邻扉，胡床欢促膝。一年周一迁，光景流波疾。芘身久仰人，茫茫余自失。物贵返厥初，旭日行当出。图书归旧厨，几案留净室。庭木醉霜华，朱柿与黄橘。人禽竞扳窥，呵护从此毕。我身等蘧芦，宁暇儿女恤。谢主兼别邻，返钥仍封鐍。
过东华寺故址
作者：李之世
朝代：明

空江禅院杳无踪，浩劫何年此地逢。金像有灵浮浪出，石碑无字半坭封。溪边网得前朝钵，海上人收古殿钟。十载经游浑一梦，依稀还记寺门松。
过东华旧寺访凌空上人不遇因赠御空上人
作者：李之世
朝代：明

溪边寻古院，迢迢向草莱。微雨洒郊坰，禅扉傍晓开。山僧不相识，借问客何来。十年重到此，殿宇委尘埃。补葺成新搆，非复故亭台。却觅临池处，僧指沙砾堆。留题壁已没，空想旧莓苔。高基半就夷，洼涧积嵬嵬。因悟世界浮，还将陵谷推。随讯主院僧，答言往天台。门徒亦星散，客至若为陪。香饭供蒲笋，破例款良醅。嘿嘿自萦抱，开怀且尽杯。
过东皋访区茂对
作者：李之世
朝代：明

竹院偕僧住，萧清长道心。花同禅味淡，草绕定坛深。斋阁听钟饭，閒廊接偈吟。书声萝屋里，和磬出疏林。
过何文玉青浪园
作者：李之世
朝代：明

微澜轻漾绿，空影发天青。出郭尘方静，到山眼独醒。阴廊依岸转，霁阁与烟停。步步堪延伫，回飙瑟瑟听。虹背桥平跨，沙心柳突穿。水能周户外，山亦到堂前。此地居然胜，谁云远特偏。迟来应选屐，踏遍好林泉。
过何文玉青浪园·其一
作者：李之世
朝代：明

微澜轻漾绿，空影发天青。出郭尘方静，到山眼独醒。阴廊依岸转，霁阁与烟停。步步堪延伫，回飙瑟瑟听。
过何文玉青浪园·其二
作者：李之世
朝代：明

虹背桥平跨，沙心柳突穿。水能周户外，山亦到堂前。此地居然胜，谁云远特偏。迟来应选屐，踏遍好林泉。
过先弟文度山馆
作者：李之世
朝代：明

人理已销谢，书堂今在兹。井边有残墨，洗砚汲泉时。门径是耶非，欲入还疑错。低语问小童，双泪应声落。入门寂无见，出门如有晤。入门复出门，掩袂即前路。
过先弟文度山馆·其一
作者：李之世
朝代：明

人理已销谢，书堂今在兹。井边有残墨，洗砚汲泉时。
过先弟文度山馆·其三
作者：李之世
朝代：明

入门寂无见，出门如有晤。入门复出门，掩袂即前路。
过先弟文度山馆·其二
作者：李之世
朝代：明

门径是耶非，欲入还疑错。低语问小童，双泪应声落。
过兴教寺题荆山上人兰若
作者：李之世
朝代：明

通西桥畔古招提，堆石崩沙绕碧溪。黄叶满林僧不扫，自车泉水灌蔬畦。
过十八滩
作者：李之世
朝代：明

沙堰船难进，前滩浪复高。客心殊已倦，舟子亦云劳。阴碛走万马，冲风度一毛。往来不及瞬，慎勿弄轻篙。
过孟尝君食客处
作者：李之世
朝代：明

齐王昔全盛，公子擅豪华。三千食客今何在，此地空馀弹铗嗟。猿啼露白自黄昏，月印苍苔疑履痕。空山隐隐闻鸡犬，犹是当年侠客魂。
过宝月台晓不及登
作者：李之世
朝代：明

茫茫苍霭外，不复辨台亭。珠蚌长胎月，烟螺近缀星。千章环古翠，一抹走空青。未得闻吟眺，肩舆可暂停。
过庐陵谒萧拙修太史
作者：李之世
朝代：明

暂尔还初服，鸿冥亦可仪。登堂今日再，倾盖昔年知。天岂虚麟凤，人其閟鼎彝。赐还当此际，行矣赴昌期。
过御空上人兰若留题
作者：李之世
朝代：明

新草上阶绿，禅房花木妍。十年重到此，一榻尚依然。鸟语过林滑，经声绕竹圆。却怜尘网系，归棹寺门前。
过放生社问高公先病
作者：李之世
朝代：明

旅馆思难任。投閒依道林。青灯孤客梦，白社旧游心。斋钵分香积，閒阶狎施禽。毗耶虽示疾，一室散花深。
过明因寺看如来成道碑
作者：李之世
朝代：明

已讶鱼知乐，因寻僧伴閒。问途经水次，礼磬入云间。到此偶成趣，逾时忘却还。如来有遗记，胜会想灵山。
过李影九问病
作者：李之世
朝代：明

枕畔残编手自删，忙缘未放病身閒。暂投蛙国宜听雨，镇锁猿心不住山。隔巷呼门惊客至，穿林乞火候僮还。行行刻竹志前径，恐我重来云掩关。
过水竹洞偶题
作者：李之世
朝代：明

閒馆秋深草色菲，主人懒癖到来稀。门添野竹成新径，水过寒塘绕旧矶。背石昔移红药老，藉槐刚喜绿阴肥。中林亦在溪流里，两地莺声对掩扉。
过汨罗吊三闾庙
作者：李之世
朝代：明

昔闻楚子怨，今过汉江湄。山鬼搴萝立，湘灵鼓瑟悲。茝兰行客荐，时俗土人思。古庙空山里，阴风闪翠旗。
过潘元明静适堂留题
作者：李之世
朝代：明

市朝空役役，此地得真如。竹影苔痕合，庭阴日色虚。频来非问字，凭几共观鱼。啜茗无馀事，焚香读古书。
过牛渚温太真然犀处
作者：李之世
朝代：明

地岫滔东溟，天倾荡南纪。混沌想初辟，微茫天为理。元气互吐欱，谁能测终始。水族并流形，万象纷呈诡。鲛室胡扃闭，龙宫孰造址。坤元何糺轧，真采或韬閟。兹理自茫茫，笑彼然犀子。
过白下投赠李伯开
作者：李之世
朝代：明

浮踪何所住，曾否赋归来。珠海逢君处，兰桡此际开。残霜犹酿橘，新雪欲衔梅。今夜澄江上，离怀向月裁。
过石门访王尧韭新居
作者：李之世
朝代：明

钟鼓楼前吹画角，烟火家家遍城廓。太守祠荒径草深，居士披裘恒带索。数武方塘接敝庐，相过不用唤篮舆。登堂把臂忘宾主，楸局桐徽问古书。未论胜具雅非一，交情不与流莺匹。懒将笑语媚时人，生成一片崚嶒骨。素业难凭清吏遗，青缃自是侬家物。环堵萧然不是贫，布袜方袍野葛巾。移泉不问晴和雨，听鸟常同昏与晨。老子生来有洁癖，海南独恨少茶宾。三日门前无履迹，便遣平头走通刺。先生蓬巷雀张罗，居士萝轩门是席。我从挟策望燕阍，君亦移家向石门。石门确确石径滑，虚庭无瓦草依垣。匡床祇有残书帙，客来何处话琴尊。问君扩落胡为尔，吞声嘿嘿不敢言。自古世途多偪窄，劝君舒眉莫戚戚。沧海有日碾成尘，深谷须臾变邱垤。胡为坠地七尺身，不寄四方寄四壁。我今浮海即为家，君今无家亦似客。大地何分南北居，我身仍是去留宅。世情厌故不厌新，贺君且结石门邻。蜗牛行处头戴屋，人生随寓可安身。石门石门何嶙峋，门前沙井清粼粼。愿将一掬清泠水，且浣舍田耳畔尘。
过粟泉访李影九不遇因为山僧草疏
作者：李之世
朝代：明

踏遍閒原日未曛，松房宴坐不逢君。半庭草色浮书带，满镜池光染墨云。山鸟时能呼佛现，荷花也解沐禅芬。清泉酌罢休言去，且为檀那草愿文。
过羽甫兄旧馆
作者：李之世
朝代：明

几回掩袂过，此地亦西州。门巷更新搆，林池只旧流。灶寒烹药火，墙塌养花沟。犹记翻经处，松风满佛楼。门冷唯司蔓，庭空祇守槐。燕巢秋社剩，客履旧苔霾。琴想虚悬壁，云疑懒出斋。伤心非一事，弹泪下荒阶。
过羽甫兄旧馆·其一
作者：李之世
朝代：明

几回掩袂过，此地亦西州。门巷更新搆，林池只旧流。灶寒烹药火，墙塌养花沟。犹记翻经处，松风满佛楼。
过羽甫兄旧馆·其二
作者：李之世
朝代：明

门冷唯司蔓，庭空祇守槐。燕巢秋社剩，客履旧苔霾。琴想虚悬壁，云疑懒出斋。伤心非一事，弹泪下荒阶。
过羽甫家兄池馆留赠
作者：李之世
朝代：明

芳树接池阴，幽斋依小林。花标閒逸韵，松作淡虚音。过雨忙移药，拈香静谱琴。离居犹混俗，自是少尘心。深巷市喧隔，虚亭长寂寥。穿阶留绿笋，级树缀红椒。童子收松粉，山樵送药苗。诗筒兼酒盏，忙过百花朝。
过羽甫家兄池馆留赠·其一
作者：李之世
朝代：明

芳树接池阴，幽斋依小林。花标閒逸韵，松作淡虚音。过雨忙移药，拈香静谱琴。离居犹混俗，自是少尘心。
过羽甫家兄池馆留赠·其二
作者：李之世
朝代：明

深巷市喧隔，虚亭长寂寥。穿阶留绿笋，级树缀红椒。童子收松粉，山樵送药苗。诗筒兼酒盏，忙过百花朝。
过舍弟园馆
作者：李之世
朝代：明

云萝如有恋，入径莽牵衣。献赋不能遇，郊园空掩扉。门惊罗雀静，燕识主人归。犹忆池塘梦，残灯对下帷。
过蒋伯瑞
作者：李之世
朝代：明

曾倚云林搆石堂，归来三径未全荒。帘分野色千峰暗，日转庭阴万堞黄。芸阁霞开缃帙满，花台雨散墨池香。莫言地僻相过少，握手偏怜故意长。
过虔州访东溟上人不值闻寓潭江赋此寄赠
作者：李之世
朝代：明

多为檀那开讲席，独留弟子扫禅关。交游方外情弥重，出世缘中法未閒。到处逢人脩净土，观心了不住名山。盈盈相望潭溪水，一棹西江载月还。
过西林访玄峰道人
作者：李之世
朝代：明

十六年来但跏趺，荷衣坐破一团蒲。绳床抛却猥眠虎，香钵常携欲饲乌。菜甲淹留供碧盏，松鳞尽剥入丹炉。西林有客閒过访，相对无言共撚须。
过越王故苑
作者：李之世
朝代：明

废苑郁迢迢，霸图尚未销。落花如有恨，片片度溪桥。鸟学歌声涩，云疑舞袖飘。谁将千古意，指点认前朝。
过采石吊李太白
作者：李之世
朝代：明

长江碧潆洄，青山莽明灭。采石流朱英，灿烂瑶台阙。忆昔夜郎初度时，宫锦袍鲜湛羽卮。一杯浊酒一篇诗，忽然骑鲸蹑斗箕。迩来不知千百载，但见文采照江湄。冯夷宫，鲛人窟，奔涛逆浪不能平。万顷烟波沈海月，月沈犹可掇，水逝无还期。孤云叆叇晴天没，与尔停杯一问之。阳乌何东升，玉兔何西驰。纵有长生药，那管鬓边丝。贤达既寂寞，饮者谁留名。吸尽长江水，不能实瓶罂。升沈贵贱何曾定，请看离离水上萍。险莫险兮马嵬之回湍，难莫难兮蜀道之七盘。人情倾仄与波澜，谁将一日醉，易此供奉班。长安市上红尘满，归来沧海弄潺湲。沈香亭，金銮殿，伊昔豪华不可见。蛾眉翠黛波盈盈，髣髴太真擎玉砚。我来访古不胜愁，缥缈长空倚暮楼。澄波一抹飞云尽，三山点点若浮沤。
过金陵寿焦弱侯太史
作者：李之世
朝代：明

宝箓吐丹文，钟山接紫氛。天生一德相，身致重华君。妙理既参秘，名言卓不群。胸涵云梦有，气郁桂枝芬。天乙仙人下，空同圣帝闻。色丝牵綵羽，劲笔扫雄军。清庙玙雕簋，明堂乐奏鼖。龙门谁可到，兰畹若为薰。日月双丸跳，汞铅大药分。岁星占侍从，寿极灿河沿。五百图书在，三千道德云。适周方问礼，遇郢政求斤。愿效台莱祝，何如荐野芹。
过非熊馆问病同杨亦琳
作者：李之世
朝代：明

周南岂留滞，文园聊卧疾。閒馆肃沈沈，残架卷书帙。窗隙逗流光，晶荧见朝日。宵眠乡梦馀，晨起梳头毕。芝捡秘丹方，石铛养苓朮。羁居寡尘萦，寝坐兴非一。渊明既止酒，维摩亦持律。北户来轻飔，负暄对扪虱。
过韩孟郁清居
作者：李之世
朝代：明

清幽谁得似，小筑仅如拳。树古藤交缀，篱疏竹任穿。室馀虚作白，亭有草成玄。转觉炎蒸薄，深林咽早蝉。山光纷入户，草色连青郊。揆地刚盈笏，穿池只一坳。纸窗萤借焰，阶树鸟同巢。且喜茆堂近，荆扉带月敲。
过韩孟郁清居·其一
作者：李之世
朝代：明

清幽谁得似，小筑仅如拳。树古藤交缀，篱疏竹任穿。室馀虚作白，亭有草成玄。转觉炎蒸薄，深林咽早蝉。
过韩孟郁清居·其二
作者：李之世
朝代：明

山光纷入户，草色连青郊。揆地刚盈笏，穿池只一坳。纸窗萤借焰，阶树鸟同巢。且喜茆堂近，荆扉带月敲。
过黄竹庵书一绝寄陈子明
作者：李之世
朝代：明

昔年燕市盛遨游，此日青毡楚水头。同作波臣余更远，炎天四月下琼州。
远别离
作者：李之世
朝代：明

生长深闺里，何曾解别离。可怜今日去，况值春风时。弱柳维行舫，鸣莺恋旧枝。长亭千万里，相送日迟迟。
述归
作者：李之世
朝代：明

原无干世术，抱璞祇自珍。穷途一回首，翻为泣玉人。侵晨理征帆，迢迢向河津。行李莽无光，童仆亦逡巡。川途已脩阻，浊浪复崩奔。且辨还山服，沿江采白蘋。江云暝以阴，束峡哀湍泻。篙师戒前途，晚泊古榕下。舍舟沿圻岸，砑然见旷野。荒池环竹阴，篱落开茆舍。渔翁不相识，细语聊慰藉。酒熟还共斟，班荆对长夜。滩流怒不平，两岸闻鸡鸣。寒风振大壑，咿咿杂橹声。推篷一以望，烟岛纷纵横。古戍连秋草，残流带曙星。的的渔灯乱，迢迢塞雁征。朝日映扶桑，因之凌东溟。
述归·其一
作者：李之世
朝代：明

原无干世术，抱璞祇自珍。穷途一回首，翻为泣玉人。侵晨理征帆，迢迢向河津。行李莽无光，童仆亦逡巡。川途已脩阻，浊浪复崩奔。且辨还山服，沿江采白蘋。
述归·其三
作者：李之世
朝代：明

滩流怒不平，两岸闻鸡鸣。寒风振大壑，咿咿杂橹声。推篷一以望，烟岛纷纵横。古戍连秋草，残流带曙星。的的渔灯乱，迢迢塞雁征。朝日映扶桑，因之凌东溟。
述归·其二
作者：李之世
朝代：明

江云暝以阴，束峡哀湍泻。篙师戒前途，晚泊古榕下。舍舟沿圻岸，砑然见旷野。荒池环竹阴，篱落开茆舍。渔翁不相识，细语聊慰藉。酒熟还共斟，班荆对长夜。
送世立沾麓五羊赴试
作者：李之世
朝代：明

禅榻听经处，思君独倚阑。潮平池响细，风搅叶声乾。蝶寝余劳梦，鸿飞尔并翰。一帆破晓去，带雨度江干。
送何文起赴廷试便道省觐
作者：李之世
朝代：明

桃花新水涨，之子事长征。玄感千秋遇，青云此日程。抠衣淮甸月，跃马蓟门城。正及皇都丽，春风听早莺。
送傅子彝还金陵
作者：李之世
朝代：明

所嗟行役远，念子去如违。度岭愁闻雁，经秋未授衣。家山淮甸杳，乡月大江微。遥忆维舟处，春流满燕矶。
送冯县尉解组归
作者：李之世
朝代：明

凉飙起木末，江驿动微程。但解林峦趣，宁知簪绂荣。云连千嶂暝，风送一帆轻。不尽江门水，难销此别情。
送匡云上人归庐山
作者：李之世
朝代：明

匡山禅诵处，三叠流泉飞。花雨飘空梵，晨钟滴翠微。一筇今独往，五岭送将归。休说还山好，孤云无是非。
送区彦斯返馆长沙
作者：李之世
朝代：明

津树澹霏霏，兰桡荡晓晖。空江还独往，投馆未言归。别路萦芳草，閒房傍翠微。同衿怜远隔，客里授寒衣。
送区茂对之五羊
作者：李之世
朝代：明

昨日同尊酒，今朝南浦行。还随一雁去，又度五羊城。霜岸秋容澹，江流晓气清。所思无远近，相别总含情。
送吴将军良卿就试大司马
作者：李之世
朝代：明

燕山九月飞阴雪，画角城头声咽咽。司马辕门牙帐开，十万材官分队列。令旗卓处鼓三严，马首嘶澌蹄超忽。朱缨皑甲晃寒光，满臂骍弓如抱月。万人丛中逞好手，目快意迟惜始发。飕飕鸣镝贯垂杨，盾鼻濡毫奏策章。宫花插鬓袍如血，五凤楼前谒君王。
送吴彦先扶其兄非熊旅榇还新安
作者：李之世
朝代：明

归程不可问，泛泛度河津。芳草天边路，游魂梦里人。还惊乡土异，偏觉客怀新。况复秋风别，空江满白蘋。严程无日夜，幽赏每多违。鸿雁雨中断，交游岭外稀。乡心容易折，客计转怜非。生死虽殊路，云山一处归。
送吴彦先扶其兄非熊旅榇还新安·其一
作者：李之世
朝代：明
体裁：五言律诗

归程不可问，泛泛度河津。芳草天边路，游魂梦里人。还惊乡土异，偏觉客怀新。况复秋风别，空江满白蘋。
送吴彦先扶其兄非熊旅榇还新安送吴彦先扶其兄非熊旅榇还新安·其二
作者：李之世
朝代：明
体裁：五言律诗

严程无日夜，幽赏每多违。鸿雁雨中断，交游岭外稀。乡心容易折，客计转怜非。生死虽殊路，云山一处归。
送吴彦先还金陵兼讯冒伯麟林子邱林茂之洪仲韦诸子
作者：李之世
朝代：明

轻装频往返，复此暂淹留。旅馆閒销夏，归期尚及秋。因君倾别泪，寄语问同游。目极无来雁，空江日夜流。
送吴德祖还新安
作者：李之世
朝代：明

山山黄叶积，之子汎归舟。邂逅成今昔，存亡念旧游。岭云微带雨，江树远含秋。惆怅西风道，茫茫起旅愁。
送吴非熊旅榇还新安
作者：李之世
朝代：明

死别已凄恻，送君重可嗟。空山悬客梦，孤榇独还家。乡树吴门近，云峰岭路斜。所嗟魂未定，渺渺越天涯。独怜芳草遍，之子未宁居。有弟能收骨，孤儿可付书。囊因为客尽，句尚苦吟馀。借问同游辈，谁来策素车。
送吴非熊旅榇还新安·其一
作者：李之世
朝代：明

死别已凄恻，送君重可嗟。空山悬客梦，孤榇独还家。乡树吴门近，云峰岭路斜。所嗟魂未定，渺渺越天涯。
送吴非熊旅榇还新安·其二
作者：李之世
朝代：明

独怜芳草遍，之子未宁居。有弟能收骨，孤儿可付书。囊因为客尽，句尚苦吟馀。借问同游辈，谁来策素车。
送吴非熊还新安
作者：李之世
朝代：明

曰余抱微尚，息影卧邱樊。托交在文翰，投契比金兰。晚得吴非熊，使我吐肺肝。芳词郁春蕙，素波扬清澜。高齐啸咏馀，澹语皆成欢。萝径莽森羽，修竹荫檀栾。夜寝连襟裯，晨兴共盘餐。良晤方在兹，胡令别绪攒。余将游燕市，子言归故山。故山邈以远，广川间层峦。疲策惮脩坂，颓颜鉴逝湍。风波已倦涉，况乃岁时殚。脾衰妨旅食，形怯讶衣单。行橐正萧条，归梦徒盘桓。送君从此去，关河杳漫漫。还山饵芝术，洞中日月宽。
送周时府入计
作者：李之世
朝代：明

夫子中朝彦，风流落下情。一琴流水远，双舄带星悬。马踏金门雪，花含玉露烟。怀芹何以献，天子在甘泉。
送学博刘宾墀先生之任祁阳
作者：李之世
朝代：明

分符今作令，且喜近乡园。驿路通湘口，家山对郭门。观风怜土壤，问俗谙方言。形胜荆吴会，鱼盐海市喧。祁峰雄楚泽，汉派接淮源。露冕新游壮，探奇旧梦存。蟾云频拄笏，爱日且娱萱。渐鼓南薰奏，还驱北阙辕。香桥细雨过，青涧杂花繁。浯水漫郎宅，潇江帝子村。公馀知有暇，佳胜可谁论。
送容九闳游韶阳
作者：李之世
朝代：明

对酒不能别，相看泪欲挥。河梁一分手，前路换春衣。柳色经霜嫩，梨花带雨飞。倘逢山水胜，休令赏心违。
送容叔文读书广海
作者：李之世
朝代：明

春早远行迈，悠悠剑独携。山程过石岭，水渡问那西。风景堪描画，烟花入品题。孤村读书处，古木有猿啼。
送念心上人游补陀
作者：李之世
朝代：明

洞口潮音杳霭间，凉风吹月堕梅湾。长空碧蘸琉璃净，试向云边洗钵还。
送慧公朝补陀
作者：李之世
朝代：明

一片慈云占断峰，海潮随月去溶溶。玉毫光彻三千界，影落斜阳杯渡中。浪头高打海门关，袅袅潮音响佩环。一点青螺吹不动，舟人遥指洛伽山。
送慧公朝补陀·其一
作者：李之世
朝代：明

一片慈云占断峰，海潮随月去溶溶。玉毫光彻三千界，影落斜阳杯渡中。
送慧公朝补陀·其二
作者：李之世
朝代：明

浪头高打海门关，袅袅潮音响佩环。一点青螺吹不动，舟人遥指洛伽山。
送方上舍还江右
作者：李之世
朝代：明

方郎手提三尺剑，云是延津跃出双龙子。自言此物信有神，水斩蛟龙陆豹兕。张华去后少人知，匣里寒光漾秋水。君曾携之燕市头，醉来拂拭声啾啾。秋风走猎上林苑，月明高宴娼家楼。秋风明月自年年，半生行乐马蹄烟。縢囊时出济人药，藜杖空馀沽酒钱。我政逢君君欲别，对酒无欢共呜咽。驿亭春尽柳花斑，莺语鹃啼草树间。兰桡晓趁三江水，马首晴开五岭山。兴来倘上滕王阁，好寄音书双鲤还。
送方士
作者：李之世
朝代：明

凄凄芳草遍，之子动征轮。渡海施来药，书符解活人。怀中三尺剑，囊里一壶春。收拾烟霞去，归装莫讶贫。
送春吟同社中诸子赋
作者：李之世
朝代：明

惜春春不留，送春春自愁。春愁荏苒春风起，春草春花总相似。残云澹月吐春华，曳絮游丝乱春渚。春渚迢迢连春郊，春禽队队归春巢。此时思妇上春楼，此时游子折春梢。春梢何袅袅，春楼何杳杳。垂杨蔽日结春丛，飞骑如云簇春晓。万户千门春鸟啼，九衢八道春气迷。有钱便可买春酒，无钱何须踏春堤。春堤一带浮春水，水逝花飘春不语。朝泻红妆春黛残，暮浣绣裙春溅驶。春流九派长，春花百和香。春眠春梦短，春望春思忙。春眠春望春萧索，春草春花春冷落。春游公子跃归鞭，春尽佳人深闭阁。东邻少妇春思阑，行春拾得双玉环。持环往问春闺女，春色如环可待汝。
送杨亦琳上春官
作者：李之世
朝代：明

携馀一尊酒，送子长河湄。征途八千里，行役在京师。是时冬正深，冻雪胶河澌。玄云澹不流，我马东西驰。赠君从此去，云霄会有期。鸿雁起天末，鹪鹩巢深枝。
送杨敛孺还滁阳
作者：李之世
朝代：明

旅馆飞花簇径平，怀中春事雨中程。环滁山色催归梦，度岭莺声送客行。游迹到时题墨满，乡关望处海潮生。秦淮午月人如蚁，计日应过建业城。
送林公毅之会同
作者：李之世
朝代：明

春装乘晓发，望望博冲河。海色浮新浪，林芳变旧柯。排寒风暂细，进暖气微和。立马南桥畔，听莺一浩歌。
送梁生游江右
作者：李之世
朝代：明

春水碧如油，春光淡宕浮。离亭数斗酒，彭蠡一扁舟。彭蠡湖边一雁度，白云冉冉依江树。到日萱花明寿杯，别来池草添新句。滕王阁前新水生，徐孺宅前孤月明。君行觅得西江鲤，好向天南一寄声。
送梁起先游飞来兼讯高斗仲朱惟四曾文卿
作者：李之世
朝代：明

猿声啼不尽，霜叶点行舟。地有飞泉胜，山传古寺留。玄心寄独往，幻迹恣冥搜。倘遇清音侣，酣歌月满楼。
送汪士元参军还五羊
作者：李之世
朝代：明

官阁题诗倚夕曛，风流谁得似参军。坐衙挥麈花沾席，过寺寻僧袖拂云。春社花开人未散，离亭笳发袂难分。盈盈渐觉清歌远，回望珠光隔海濆。
送汪尔含还新安兼讯白下旧游用命美韵
作者：李之世
朝代：明

濒行揽袂意何与，丹荔炎云映客裾。箧有牙琴应奏水，袖携冯剑岂弹鱼。天边屡换朱厓月，海外难传白下书。君去我留成底事，可谁看竹到精庐。荷香冉冉扑征辕，软雨柔风汎绿尊。茉莉有香传陆贾，葡萄无种忆张骞。閒依榕幕唯吟柳，梦逐莱裾亦绕萱。南北路岐堪一叹，可能相别不销魂。南溟贴汉淼无涯，蚌腹鳌肩万丈霞。怪石沈波生铁树，咸潮著岸尽盐花。三山浮水人如鹤，五夜冲星剑是蛇。归去黄山寻旧隐，为言蓬岛得金砂。残山剩水几豪吟，盘礴看君一解襟。青海留书将别泪，白云飞梦远游心。行边荔子偏垂赤，到日槐芽已换金。若过秦淮应息桨，画船烟月底般深。
送汪尔含还新安兼讯白下旧游用命美韵·其一
作者：李之世
朝代：明

濒行揽袂意何与，丹荔炎云映客裾。箧有牙琴应奏水，袖携冯剑岂弹鱼。天边屡换朱厓月，海外难传白下书。君去我留成底事，可谁看竹到精庐。
送汪尔含还新安兼讯白下旧游用命美韵·其三
作者：李之世
朝代：明

南溟贴汉淼无涯，蚌腹鳌肩万丈霞。怪石沈波生铁树，咸潮著岸尽盐花。三山浮水人如鹤，五夜冲星剑是蛇。归去黄山寻旧隐，为言蓬岛得金砂。
送汪尔含还新安兼讯白下旧游用命美韵·其二
作者：李之世
朝代：明

荷香冉冉扑征辕，软雨柔风汎绿尊。茉莉有香传陆贾，葡萄无种忆张骞。閒依榕幕唯吟柳，梦逐莱裾亦绕萱。南北路岐堪一叹，可能相别不销魂。
送汪尔含还新安兼讯白下旧游用命美韵·其四
作者：李之世
朝代：明

残山剩水几豪吟，盘礴看君一解襟。青海留书将别泪，白云飞梦远游心。行边荔子偏垂赤，到日槐芽已换金。若过秦淮应息桨，画船烟月底般深。
送玄阳道人
作者：李之世
朝代：明

玄阳道人冰雪姿，铜冠羽扇鹤氅衣。庞眉斑鬓貌婴儿，三花聚顶施华滋。庐中丹阙白玉墀，骖驾素鸾驭赤螭。昔在终南采蕨薇，今向罗浮撷紫芝。相逢石上歌竹枝，挥手云山从此辞。
送王拊石赍诏万州
作者：李之世
朝代：明

丹诏惊传到海头，欢声雷动遍遐陬。图凝九鼎膺千历，日有重离照万州。桂影摇波浮玉甸，槐香浥露点星邮。经游转觉家山胜，红叶如花醉好秋。
送胡伯连杨应先南归拈得五微
作者：李之世
朝代：明

才见槐疏叶又菲，同游京路不同归。三江秋水征人棹，九月寒砧客子衣。家远祇应凭梦到，时逾多觉赏心微。欲知燕地羁栖苦，看取塞鸿岭外飞。
送胡南征还皖城
作者：李之世
朝代：明

浮上海踪动隔年，归心忽系绿杨烟。锦袍白马嘶芳甸，翠管银筝上画船。岭海交游新臭味，燕台花月旧因缘。奚囊收拾江山去，又向云中飏玉鞭。
送舍弟应试
作者：李之世
朝代：明

少年识事浅，所志学干禄。虽误点贤书，不饱侏儒粟。子当奋脩翎，余亦理征轴。薄技倘一售，还山艺松竹。
送菊蒋懋功
作者：李之世
朝代：明

金葩耀素节，的□吐奇姿。绚云被灼灼，溥露宛垂垂。对此娱芳辰，眷言赠故知。朝荐君子堂，百卉竞葳蕤。宁知岁寒心，忻赏必于兹。
送蒋伯瑞游北雍
作者：李之世
朝代：明

金飙肃桂宇，噭噭征鸿呼。之子事远游，马首傃川涂。计程八千里，抵役在帝都。帝都何巨鹿，九域十二衢。东阁罗英髦，西昆储图书。观光来上国，策名在修途。大鹏负六翮，安能恋枌榆。浮沈各异尚，何以慰区区。愿言崇令德，爱子千金躯。
送蛾眉山僧
作者：李之世
朝代：明

君不见蛾眉山高高，一抹入云霄。紫雾濛濛暮复朝。下视尘界千万里，宛如沧海一萍飘。上有玉芙蓉，瓣瓣插太清。问师何赤脚，曾踏莲花顶上行。问师何所有，一锡并一盂。锡底飞空常不住，盂里藏龙蜿蜿舒。朅来行脚遍尘寰，恍如身坐蛾眉山。火里青莲长不灭，风中幡影任飞翻。瞿塘滟滪何壮哉，不用折芦与渡杯。一盂？尽锦江水，卓锡横空是归来。
送蛾眉山僧
作者：李之世
朝代：明
体裁：古风

君不见蛾眉山高高，一抹入云霄。紫雾濛濛暮复朝。下视尘界千万里，宛如沧海一萍飘。上有玉芙蓉，瓣瓣插太清。问师何赤脚，曾踏莲花顶上行。问师何所有，一锡并一盂。锡底飞空常不住，盂里藏龙蜿蜿舒。朅来行脚遍尘寰，恍如身坐蛾眉山。火里青莲长不灭，风中幡影任飞翻。瞿塘滟滪何壮哉，不用折芦与渡杯。一盂�尽锦江水，卓锡横空是归来。
送赵弼之吴下省亲
作者：李之世
朝代：明

春江渺渺落鸿孤，送子扁舟下五湖。一片白云看不尽，暗随明月入姑苏。
送钟秉筠谒选春官
作者：李之世
朝代：明

邮亭别袂柳烟萦，送送潮门十里程。溟沼开帆双翮健，潞河挥策一裘轻。行冲雁阵过梅岭，独听莺声入蓟城。惟有天涯留寓客，梦随飞骑绕神京。
送阮生游琼海
作者：李之世
朝代：明

海树郁青青，人烟白浩浩，乃是琼厓中州之别岛。东来巨浸碧濛濛，欱沓似与元气通。水底神鱼或作雨，溪边种草能知风。怜君万里穷名胜，狂来气与波涛猛。鼓柁遥临黎母江，垂纶欲钓鱼爷井。朝来海气蒸成霞，扶桑高傍岭云赊。河源杳杳知何许，转忆张骞八月槎。
送陈冶父还清远
作者：李之世
朝代：明

冻雪何霏霏，严寒透衲衣。故山频入梦，残腊始言归。末路交情见，长年游道非。携将春草色，还以献慈闱。
送陈命美还琼海
作者：李之世
朝代：明

天外五峰攒，盈盈袅翠鬟。长风吹海树，指点认家山。
送陈国徵廷试
作者：李之世
朝代：明

寒潮霜渐落，之子去扬舲。象郡通南极，鹏程溯北溟。涛来千顷白，天际一帆青。客思同明月，随君夜度琼。
送陈当时陈季慈何龙友出京
作者：李之世
朝代：明

谁道词人满帝畿，相怜失意不同归。敝裘为客黄金尽，击筑高歌白日微。沟水寒流春寂寂，燕山残雪晚霏霏。因君怀土情弥剧，尊酒河梁泪湿衣。
送陶逸则游西山
作者：李之世
朝代：明

匹马探奇兴未阑，西山斜雪点征鞍。天门日射金波动，云气光浮玉阙寒。地转黄河朝太液，峰回紫塞抱长安。怜君已就三都赋，秖恐人间属和难。
送黄净友游洞庭
作者：李之世
朝代：明

君山如抹黛，湖水贴天青。一望无边际，孤帆入窅冥。临风怀帝子，挟瑟访湘灵。为问空潭月，渔歌谁共听。
送黄达卿游西粤次其留别韵
作者：李之世
朝代：明

严风起木末，飒飒动高秋。正值萧条候，况兼离别愁。人烟苗子国，桂棹夜郎舟。向晚频翘首，茫茫天际头。千山坏断岸，一水绕孤城。送送河梁别，悠悠空复情。野云正叆叇，江月淡微明。定有浮湘赋，飞鸿一寄声。
送黄达卿游西粤次其留别韵·其一
作者：李之世
朝代：明
体裁：五言律诗

严风起木末，飒飒动高秋。正值萧条候，况兼离别愁。人烟苗子国，桂棹夜郎舟。向晚频翘首，茫茫天际头。
送黄达卿游西粤次其留别韵·其二
作者：李之世
朝代：明

千山坏断岸，一水绕孤城。送送河梁别，悠悠空复情。野云正叆叇，江月淡微明。定有浮湘赋，飞鸿一寄声。
送龚学博
作者：李之世
朝代：明

笑向明时早挂冠，投閒应藉主恩宽。三年作吏毡长冷，九折回车路亦难。岁月已怜新鹤发，江湖终恋旧渔竿。空馀绛幄谈经地，桃李阴阴春雨寒。
逍遥台
作者：李之世
朝代：明

下马临高台，迢迢但草莱。雀罗人事改，花发夕阳催。废井围荒棘，残碑没古苔。雍门昔有泪，千载思悠哉。
途中即事
作者：李之世
朝代：明

红尘匝地起，白日何濛濛。骄马东西驰，徒御不可踪。长安道如弦，而我泣途穷。行行遵广术，即次已闻钟。故人具鸡黍，尊酒何从容。为欢自一时，叹息北征篷。燕山环海甸，金河日夜流。北地多奇寒，春条莽未抽。眷言怀故土，立马此夷犹。昔来霜始降，今去冰解胶。如何奄忽间，坐使时运遒。古人爱景光，树德乃良畴。
途中即事·其一
作者：李之世
朝代：明

红尘匝地起，白日何濛濛。骄马东西驰，徒御不可踪。长安道如弦，而我泣途穷。行行遵广术，即次已闻钟。故人具鸡黍，尊酒何从容。为欢自一时，叹息北征篷。
途中即事·其二
作者：李之世
朝代：明

燕山环海甸，金河日夜流。北地多奇寒，春条莽未抽。眷言怀故土，立马此夷犹。昔来霜始降，今去冰解胶。如何奄忽间，坐使时运遒。古人爱景光，树德乃良畴。
途中杂咏
作者：李之世
朝代：明

京国数千里，悠悠去不停。鸡声破晓雾，马首认残星。古戍依寒草，官桥间短亭。无情堤畔柳，憔悴不成青。野店临平坂，荒村人语稀。步檐惊虎迹，登榻卧牛衣。客至时争席，童嗔半苦饥。天涯一翘首，能使旅情微。北地殊风候，兼之岁欲残。辟尘缯覆面，冲雪革为冠。苦水酴酥酒，腥羹苜蓿盘。罄囊持一饭，未结主人欢。肩舆不可度，霜滑磴途赊。倒影疑涵水，长天带落霞。行人驱蚁队，稚子挽牛车。同旅时相劳，前村日未斜。寒色暝凄凄，荒墟古木齐。饥乌时自出，瘦马不闻嘶。夹毂人相叱，畏途剑独携。由来贪访胜，到处漫留题。
途中杂咏·其一
作者：李之世
朝代：明

京国数千里，悠悠去不停。鸡声破晓雾，马首认残星。古戍依寒草，官桥间短亭。无情堤畔柳，憔悴不成青。
途中杂咏·其三
作者：李之世
朝代：明

北地殊风候，兼之岁欲残。辟尘缯覆面，冲雪革为冠。苦水酴酥酒，腥羹苜蓿盘。罄囊持一饭，未结主人欢。
途中杂咏·其二
作者：李之世
朝代：明

野店临平坂，荒村人语稀。步檐惊虎迹，登榻卧牛衣。客至时争席，童嗔半苦饥。天涯一翘首，能使旅情微。
途中杂咏·其五
作者：李之世
朝代：明

寒色暝凄凄，荒墟古木齐。饥乌时自出，瘦马不闻嘶。夹毂人相叱，畏途剑独携。由来贪访胜，到处漫留题。
途中杂咏·其四
作者：李之世
朝代：明

肩舆不可度，霜滑磴途赊。倒影疑涵水，长天带落霞。行人驱蚁队，稚子挽牛车。同旅时相劳，前村日未斜。
途中杂咏同区季誉
作者：李之世
朝代：明

马迹难消驿路尘，惊看时序物华新。流莺出谷初求友，海燕衔坭欲傍人。榆荚半霏寒食雨，桃花疑带武陵春。杖藜准儗寻芳去，泽畔行吟问楚臣。无才秖合老盐车，敢向穷愁问著书。贫似张仪犹有舌，病怜潘岳未宁居。中原游侠千金尽，上苑烟花三月馀。共道吴门容大隐，恐伤留滞鬓毛疏。拂面轻尘捲地遥，杨花点点扑征轺。疏槐野火连官舍，断碛残冰没短桥。日落荒原人迹少，风生嫩草马蹄骄。旗亭处处堪乘兴，拚典鹴裘慰寂寥。官衢细柳曲沿堤，晓起冲寒一径迷。古木断桥频骇马，疏星茆店忽闻鸡。哨林猎火时时出，腰箭行人队队齐。同是五陵游侠地，王孙归思草萋萋。疲马间关畏路难，每逢村店卸征鞍。榆钱杖底宁沽酒，柳絮风前不耐寒。一饭侏儒谁欲饱，千金漂母若为欢。天南天北无归计，长铗飘零未忍弹。晓起登台思惘然，乡书遥滞岭云边。悲同倦马频思枥，归似宾鸿动隔年。几点残霞明旧垒，数家榆火试新烟。青门尚有宜瓜地，何必还山买秫田。嫩绿柔红斗晓晖，江南花信未全稀。镜前病起愁添鬓，马上春寒未授衣。蔓草似连边外色，遥山半入雨中微。家园三径知无恙，碧荇苍苔满旧矶。不尽川原指顾中，凭轩一望思何穷。夕阳瘦马明寒影，古木哀猿吟暮风。废苑碑残惟卧草，断沟水咽自流红。年华滚滚送过鸟，词客登临感慨同。
途中杂咏同区季誉·其一
作者：李之世
朝代：明

马迹难消驿路尘，惊看时序物华新。流莺出谷初求友，海燕衔坭欲傍人。榆荚半霏寒食雨，桃花疑带武陵春。杖藜准儗寻芳去，泽畔行吟问楚臣。
途中杂咏同区季誉·其七
作者：李之世
朝代：明

嫩绿柔红斗晓晖，江南花信未全稀。镜前病起愁添鬓，马上春寒未授衣。蔓草似连边外色，遥山半入雨中微。家园三径知无恙，碧荇苍苔满旧矶。
途中杂咏同区季誉·其三
作者：李之世
朝代：明

拂面轻尘捲地遥，杨花点点扑征轺。疏槐野火连官舍，断碛残冰没短桥。日落荒原人迹少，风生嫩草马蹄骄。旗亭处处堪乘兴，拚典鹴裘慰寂寥。
途中杂咏同区季誉·其二
作者：李之世
朝代：明

无才秖合老盐车，敢向穷愁问著书。贫似张仪犹有舌，病怜潘岳未宁居。中原游侠千金尽，上苑烟花三月馀。共道吴门容大隐，恐伤留滞鬓毛疏。
途中杂咏同区季誉·其五
作者：李之世
朝代：明

疲马间关畏路难，每逢村店卸征鞍。榆钱杖底宁沽酒，柳絮风前不耐寒。一饭侏儒谁欲饱，千金漂母若为欢。天南天北无归计，长铗飘零未忍弹。
途中杂咏同区季誉·其八
作者：李之世
朝代：明

不尽川原指顾中，凭轩一望思何穷。夕阳瘦马明寒影，古木哀猿吟暮风。废苑碑残惟卧草，断沟水咽自流红。年华滚滚送过鸟，词客登临感慨同。
途中杂咏同区季誉·其六
作者：李之世
朝代：明

晓起登台思惘然，乡书遥滞岭云边。悲同倦马频思枥，归似宾鸿动隔年。几点残霞明旧垒，数家榆火试新烟。青门尚有宜瓜地，何必还山买秫田。
途中杂咏同区季誉·其四
作者：李之世
朝代：明

官衢细柳曲沿堤，晓起冲寒一径迷。古木断桥频骇马，疏星茆店忽闻鸡。哨林猎火时时出，腰箭行人队队齐。同是五陵游侠地，王孙归思草萋萋。
道士山房
作者：李之世
朝代：明

结庐在山顶，高高傍斗坛。夜来风飘瓦，吹雪满霞冠。汲泉留洗药，养火为烧丹。怕有俗人溷，书符贴板门。
邻哭
作者：李之世
朝代：明

但闻邻人哭，未知哭者谁。眷彼哭中人，悲欢宁复知。闻者亦何关，顾令心不怡。振衣步前除，中庭露下时。
酌酒戏赠楚江石
作者：李之世
朝代：明

把杯浇石丈，冷面一相看。物有离乡贵，人真作客难。雨花凝不活，雪蕊冻微残。终日閒摩弄，惟应共岁寒。
酒保
作者：李之世
朝代：明
体裁：古风

侬家老店驰名久。坊市人家侬居首。千金不与瓮头方，百钱只沽壶中酒。底须铺上悬空尊。更深人尚打柴门。大坛小盎搬不尽，楼头瓮底醉昏昏。从来卖酒卖风趣。本多利少平平兑。海内闻名远见寻，上客嗅香旋已醉。劝君买酒细细尝，坊头坊尾卖清水。
酒保
作者：李之世
朝代：明

侬家老店驰名久。坊市人家侬居首。千金不与瓮头方，百钱只沽壶中酒。底须铺上悬空尊。更深人尚打柴门。大墰小盎搬不尽，楼头瓮底醉昏昏。从来卖酒卖风趣。本多利少平平兑。海内闻名远见寻，上客嗅香旋已醉。劝君买酒细细尝，坊头坊尾卖清水。
醉中书事
作者：李之世
朝代：明

处世如浮萍，大都无不可。昨日与今朝，头颅渐非我。有酒不肯醉，坐惜流光过。何来美少年，娉婷复婀娜。下马闯柴扉，长揖当阶坐。中厨出浊醪，荐以秋园果。一觞复一酌，颓然白日堕。客子殊未阑，主人已高卧。
醉中题壁
作者：李之世
朝代：明

读书破万卷，拈笔无一字。结客近三千，缓急不可恃。闭门谢客客从呼，焚书烧笔坐虚无。饱饭三时无一事，坦腹击缶歌乌乌。
醉歌走笔示胡伯连
作者：李之世
朝代：明

孤剑迢迢望都门，鹴裘敝尽客衣单。清时儒冠不抵事，掷去长安博一官。肝胆摩来手尚热，须眉向处面常寒。昨冬驴蹶余伤手，此时肯归归已久。南都不住北都住，满面红尘路上走。当时射策尔如虹，胡为一堕云雾中。同是天涯无根草，吹落沙尘任转蓬。我昨青袍持一刺，三走朱门投不得。恨不相携胡伯连，急向红槽占一席。鼻头火出气如蒸，却敲铜盘呼卖冰。呷来五内战寒热，归卧两日不能兴。今朝强起头未栉，手持竹帚打苍蝇。东邻彼美邀余饮，索余艳语写徐陵。胡郎痛饮能数石，笑我量不如瓶罂。三杯入口颓然醉，须臾一觉辄成醒。案头残墨濡濡湿，信手狂涂几剡藤。
重九登高
作者：李之世
朝代：明

山期不约同，九九敦嘉节。兹辰虽云迈，时芳尚可悦。薄言展燕游，欢赏偕时哲。冠履既骈辏，尊罍亦互挈。崇冈才登践，遂乃凌巀业。孤亭踞其胜，空翠若可撷。苔石随所据，区豆离离列。风萝入杯影，菊蕊亦纷缀。游情竟日晡，猿鸟助清切。馀花插帽檐，归路穿松垤。
重游西山
作者：李之世
朝代：明

回车遵广术，重眺西山麓。古台绝潇洒，晴景恣遐瞩。穿云俯危磴，叠石架幽屋。鸣蝉号枯林，馀响袅相续。冥心百虑遣，游目千态足。日影澹林坰，前冈闻伐木。
重登雪浪阁
作者：李之世
朝代：明

朱楼映带绿萝新，指点灵关迹已陈。台馆到来浑旧识，江山别后几游人。松风送雨吟虚阁，雪浪飞花捲暮津。惟有玄潭清似昔，八年重浣客衣尘。
重过回龙庵
作者：李之世
朝代：明

破落禅扉带叶关，频来只是爱僧閒。斋厨过午无烟火，可是多时不下山。
重过西林有述
作者：李之世
朝代：明

刺眼皆非旧，多时余不来。浚池穿石脉，移树补墙隈。虽尔除繁蔓，犹然费品裁。松阴閒共课，山色照深杯。
重过非熊馆
作者：李之世
朝代：明

金风虽零露，园林尚葱蔚。以我过从数，谅子羁怀慰。窗隙挂蟏蛸，墙隈啼络纬。中坐有馀清，茶烟鼎初沸。
重过黄氏园访〔李〕影九
作者：李之世
朝代：明

翳然一林水，蒲稗相因依。昔我届春游，涉夏转芳菲。宿雨潴众浍，池痕漫以肥。萝竹争空阶，灌莽司垣扉。人影交湿光，深碧在巾衣。薄日照难彻，绀绿蓊成围。境寂虫逾武，人閒鸟息机。蛙响竞中夜，到午力稍微。一为摊书坐，散虑憺忘归。
金华山小庵
作者：李之世
朝代：明

庵在半山处，山腰云数层。上方无觅路，古壁有悬灯。积霭沈崖栈，消冰见屋棱。往来舟上客，试问几人登。
金粟泉
作者：李之世
朝代：明

诸天空际浮，海水周其外。颢气吹鸿濛，天水相映带。荷叶漾珠光，泓碧在深霭。渟潴不见流，众酌任所丐。海味搅盐汁，一点如甘霈。空洞何吐茹，香粟喷金濑。仙葩不依凡，著土仅芽蒂。冥心观物始，兹理曷茫昧。天风吹海涛，众灵莽奔会。冷然毛骨清，三酌营魂怖。
金陵寓中送陈仲慈复任苍梧
作者：李之世
朝代：明

蓟门握手自何年，白下重逢话旧缘。共以萍踪怜去住，即看岐路异风烟。三山暂驻朝天舄，五岭还浮下濑船。南北干戈犹未定，迟君铜柱勒燕然。
金陵沾病移寓天界寺
作者：李之世
朝代：明

寄食僧寮任寝兴，閒身似我亦閒僧。一年花事春虚度，是处名山兴倦乘。魏阙无媒空抱策，东西多难阻担簦。浮生未得同飘梗，药里萧萧滞秣陵。
金陵邂逅萧拙修太史因约湖山之游弗果别后奉寄
作者：李之世
朝代：明

白门樽酒定交初，又抗前旌赴使车。淮水柳条迎画舫，吴山春色上篮舆。别怀空抱云中雁，旅食犹弹铗底鱼。惟有芳游频入梦，六桥烟月几人俱。
钟声
作者：李之世
朝代：明

流云递幽响，隐隐度层岑。断续随风绪，微茫带暝阴。忽惊来枕畔，旋复入空林。政尔息尘想，遥闻亦警心。
长城
作者：李之世
朝代：明

长城迤万里，落日照黄榆。饮马交河裂，挥戈塞草枯。阴山连猎火，寒碛度飞刍。何限纡金印，横行谁伏胡。
长日
作者：李之世
朝代：明

长日江干苦滞淫，寒潮过雨澹阴阴。岂缘世路抽身早，祇为风尘染病深。收药时时参本草，思归小小理园林。明时未必能终隐，且向青山一问心。
长歌寄赠苏汝载
作者：李之世
朝代：明

苏郎意气落落谁与俦，自言欲托放浪游。出门东西南北无一可，而况六合与九州。嗟哉世途倾仄不自由，何必太行百折之峻阪，与夫瞿塘万叠之洪流。蓦然平地风涛起，雨覆云翻掌上收。弓蛇往往分杯影，谈笑之下藏戈矛。君今欲度而无楫，欲济又无舟。酌君酒，劝君留。胡不回车辍棹且夷犹，卧游八索并九丘。此地中藏十千界，延览大可豁心眸。一人知己无不足，万事杜门死即休。得句还应自唱酬，疑处须与古人谋。沈冥可以周八极，瞬息可以穷千秋。不然扁舟棹入水竹洞，与尔散发垂钓终日坐溪头。
长歌赠李嗣良
作者：李之世
朝代：明

吾家嗣良青莲后。新诗百篇酒数斗。自言诗与酒相成，混沌元从醉梦剖。瞹瞹玄黄窅未分，尔时一线灵光浏。隍中之鹿甑边人，醒来摸捉原无有。刮面旋风入耳轮，急沈松煤挥秃帚。诗喉涩处酒灌浇，酒兴慵时诗擞抖。万斛明珠似涌泉，通体琉璃含锦绣。来游五岭不知年，酒伴诗朋靡不叩。时过白社必攒眉，或醉红裙辄濡首。高谈每动公卿坐，里巷酸儒或掩口。暇叩中林手一编，顾谓髯公首肯否。髯公亦是一酸儒，称诗只解陈窠臼。勺酒入唇便倾倒，眼花落井扶墙走。嗣良笑我非丈夫，我言醉醒不在酒。譬如诗趣非关诗，千古几人露眼手。曲栏花下写乌丝，一片斜阳挂户牖。
长门怨
作者：李之世
朝代：明

妾命真成薄，君恩未是疏。玉楼闻玉漏，金殿度金舆。长乐歌钟歇，长门夜月虚。愁颜无复少，传语谢相如。
閒亭
作者：李之世
朝代：明

见说閒亭閒未閒，亭下寒流去又还。落日半庭云贴水，野人秋思满圭山。
閒居
作者：李之世
朝代：明

寻常都忘盥栉，宾客不习衣冠。帙散云霞生座，尊开苜蓿在盘。
閒居
作者：李之世
朝代：明

昼永柴扉寂不扃，荒墟微日澹栊棂。僧过竹院频留偈，客散茶寮自续经。鸟语忽从花底哢，渔船閒傍柳阴停。幽栖未便忘人世，肯向尊前赋独醒。
閒斋对月
作者：李之世
朝代：明

夕阴忽已敛，皓魄夜流明。娟娟来媚人，揽之有馀清。伫立望河汉，不知霜露零。群动皆有息，伊余独何营。
閒斋对雨同吴非熊作
作者：李之世
朝代：明

凉雨滴未收，微阳复放景。烁叶助澄鲜，连山带远净。况此对知心，萧然发清兴。返照犹在壁，新月出林顶。笋舆唤不来，念子归途泞。
閒步
作者：李之世
朝代：明

水宿殊淹滞，閒寻野寺行。寒山隔岸小，残雪落林轻。羃䍥连江色，迢遥远俗情。无僧可共语，寂寂一灯明。
閒馆书怀
作者：李之世
朝代：明

单居寡灌悰，含悽即空馆。瑶琴久绝御，架上残书乱。愁绪纷无次，据案漫捉管。对影怜影只，约带减腰半。恍恍坐如驰，一夕玄鬓换。
闭关
作者：李之世
朝代：明

槐月浸阶凉不寐，晶晶虚牖写圆光。缘心久断閒来梦，消得蒲团一味长。数转残经月未斜，莲灯艳艳簇窗纱。觉来文字无真性，迷悟何须问法华。蟠木瘿瓢老瓦铛，随缘蔬食类行僧。狂心也逐猿羁锁，破得尘劳第几层。饥与幽禽相伴食，閒随孤鹤共经行。玄关镇锁何来去，寒月寒潮几度生。
闭关·其一
作者：李之世
朝代：明

槐月浸阶凉不寐，晶晶虚牖写圆光。缘心久断閒来梦，消得蒲团一味长。
闭关·其三
作者：李之世
朝代：明

蟠木瘿瓢老瓦铛，随缘蔬食类行僧。狂心也逐猿羁锁，破得尘劳第几层。
闭关·其二
作者：李之世
朝代：明

数转残经月未斜，莲灯艳艳簇窗纱。觉来文字无真性，迷悟何须问法华。
闭关·其四
作者：李之世
朝代：明

饥与幽禽相伴食，閒随孤鹤共经行。玄关镇锁何来去，寒月寒潮几度生。
闰月得家报
作者：李之世
朝代：明

寒冱岁添闰，凄清旅值冬。竹垣风易入，茅屋露偏浓。独处难成豫，随班亦寡悰。食常过日午，起每听晨钟。叨窃诚无补，疏卑易见容。屡移带孔缓，经月印奁封。萝户书长掩，苔阶履不跫。发缘霜后减，骨以病来慵。风土何多异，亲知不一逢。乡书才昨至，归梦屡怔忪。
闺怨
作者：李之世
朝代：明

玉楼深夜冷飕飕，静里遥添一片愁。却下珠帘频怅望，碧梧枝上月如钩。残月胧胧夜未央，西风吹雁不成行。红颜最苦经离别，一夜相思鬓有霜。
闺怨·其一
作者：李之世
朝代：明

玉楼深夜冷飕飕，静里遥添一片愁。却下珠帘频怅望，碧梧枝上月如钩。
闺怨·其二
作者：李之世
朝代：明

残月胧胧夜未央，西风吹雁不成行。红颜最苦经离别，一夜相思鬓有霜。
闺阁灯
作者：李之世
朝代：明

珠蕊寒难结，兰膏淡不辉。情因妮独夜，欢恐夺朝晖。暧暧送宵梦，澄澄鉴薄帏。几回羞对影，背立换罗衣。
闻蝉
作者：李之世
朝代：明

露虫动秋感，切切号枯林。一声声断续，沁入离人心。寥韵发空谷，馀响曳墙阴。掩抑知情重，纡回觉思沈。此时方静嘿，况复闻城砧。
闻警
作者：李之世
朝代：明

中原烽火自妖氛，羽檄飞书处处闻。虎旅未閒金锁甲，龙池犹鍊水犀军。天寒古戍连衰草，日落秋笳惨暮云。六郡材官知不少，阿谁麟阁署奇勋。先朝九镇列如棋，近代团营非昔时。遂使宵衣勤庙顾，更烦推毂命王师。秦城自合开天堑，燕将真能饮月支。见说飞符招募急，绝怜荷戟尽疮痍。东辽本是先王地，千里关津带古城。山海由来称国险，岔河原自逼神京。通贡奉朔缘何事，夺市绐和太不情。此日草茆忧匪细，欲将投笔请长缨。金缯徒自误和戎，究竟殊无五利功。闻道匈奴频牧马，可怜战士尽如熊。南侵苜蓿肥□厩，西望葡萄绝汉宫。漫恃居庸天外险，古来形胜至今同。
闻警·其一
作者：李之世
朝代：明

中原烽火自妖氛，羽檄飞书处处闻。虎旅未閒金锁甲，龙池犹鍊水犀军。天寒古戍连衰草，日落秋笳惨暮云。六郡材官知不少，阿谁麟阁署奇勋。
闻警·其三
作者：李之世
朝代：明

东辽本是先王地，千里关津带古城。山海由来称国险，岔河原自逼神京。通贡奉朔缘何事，夺市绐和太不情。此日草茆忧匪细，欲将投笔请长缨。
闻警·其二
作者：李之世
朝代：明

先朝九镇列如棋，近代团营非昔时。遂使宵衣勤庙顾，更烦推毂命王师。秦城自合开天堑，燕将真能饮月支。见说飞符招募急，绝怜荷戟尽疮痍。
闻警·其四
作者：李之世
朝代：明

金缯徒自误和戎，究竟殊无五利功。闻道匈奴频牧马，可怜战士尽如熊。南侵苜蓿肥□厩，西望葡萄绝汉宫。漫恃居庸天外险，古来形胜至今同。
阶前树
作者：李之世
朝代：明

嘉树发芳蕤。亭亭复在兹。年深霜藓剥，根古石文移。寒影半栖壁，凉蟾来挂枝。谁人解幽赏，只是爱华滋。
陈宪副招同吴非熊集大云寺，分得怀字
作者：李之世
朝代：明

黝壑莽回互，绀宇藏其厓。金风度檐铃，堕叶满庭阶。夙负云林想，兹忻朋好偕。纡回历郊坰，登践穷幽崖。香厨戒衲子，促席唤歌娃。徐倾北海罍，复啖太常斋。竹戛棋声碎，风回舞袖徘。入云磬袅枭，出谷鸟喈喈。草色偏萦袂，苔文欲印鞋。剥藓看残碣，窥林拾堕钗。延赏偕欢悰，沈吟叶所怀。山霭晚逾翠，秋容望转佳。林翳光忽暝，露泫径深霾。归路忘其疲，暮雨糁长街。
除夕
作者：李之世
朝代：明

三百六十日，堪怜是此宵。金虬听漏永，银蜡守更遥。觅果儿争栗，陈蔬妇办椒。流光不可驻，倏忽又来朝。
除夕
作者：李之世
朝代：明

耿耿达长夜，悠悠逼岁除。时序不相待，头颅变故吾。生涯看潦倒，礼法任粗疏。即此销馀日，千秋将焉如。
除夕三姑滩守岁
作者：李之世
朝代：明

灯火前村是，维舟一傍之。人家正闹处，客况欲阑时。节序馀今夕，乡心尚水涯。将残年似烛，渐短鬓成丝。预检明春历，旋拈守岁诗。茶瓜随仆办，韨酒莫言辞。
除夕前二日送李解一还鹿门
作者：李之世
朝代：明

晏岁促归程，兰桡趁晓行。客心随候雁，乡梦记啼莺。冻雪融坭湿，残梅点袂轻。暂时还此别，相望隔年情。
陪王老师鸣山宴集得地字
作者：李之世
朝代：明

云壑郁芊绵，瑶林耸苍翠。冠盖盛遨游，良辰惬胜地。岩际张华组，花前驱小队。鸟啼山籁寂，鹤舞松阴碎。轻霞槛外浮，落蕊杯中坠。閒听单父琴，暂辍东山妓。相看倒接䍦，宛似习池醉。
随笔书所见杂用坡公韵
作者：李之世
朝代：明

腰弓负弩走诸黎，城上鎗旗尽点齐。昨夜碙州传羽箭，贼船齐下石牌西。拦街吹贝闹儿童，溪上扶藜叹老翁。今岁青苗焚旱魃，去年白浪舞狂风。九十春光又几何，春游不似往时多。南桥拜罢牧郎庙，东岸争迎太华婆。已闻黎火烧蛮村，更报闽航啸海门。坊市近来多夜禁，无人攘鬼赛梨园。土酉马上引玄幢，一队黎奴五十双。六角帽儿当铁甲，箭头落处万人降。
随笔书所见杂用坡公韵·其一
作者：李之世
朝代：明

腰弓负弩走诸黎，城上鎗旗尽点齐。昨夜碙州传羽箭，贼船齐下石牌西。
随笔书所见杂用坡公韵·其三
作者：李之世
朝代：明

九十春光又几何，春游不似往时多。南桥拜罢牧郎庙，东岸争迎太华婆。
随笔书所见杂用坡公韵·其二
作者：李之世
朝代：明

拦街吹贝闹儿童，溪上扶藜叹老翁。今岁青苗焚旱魃，去年白浪舞狂风。
随笔书所见杂用坡公韵·其五
作者：李之世
朝代：明

土酉马上引玄幢，一队黎奴五十双。六角帽儿当铁甲，箭头落处万人降。
随笔书所见杂用坡公韵·其四
作者：李之世
朝代：明

已闻黎火烧蛮村，更报闽航啸海门。坊市近来多夜禁，无人攘鬼赛梨园。
雨卧中林因怀西林寄何人止
作者：李之世
朝代：明

微雨暗复滴，长风吹不晴。灯窗泉独语，林梦叶频惊。傲岸非关癖，萧閒颇得情。因之怀夙好，西郭有寒盟。
雨后看月
作者：李之世
朝代：明

雨霁凉秋气自佳，悠悠新月逗人怀。凄凉客梦人千里，澹宕孤光水一涯。素影渐移刚到榻，明河欲落尚横街。聊将欢笑舒童仆，共把乡愁取次排。
雨夜
作者：李之世
朝代：明

微雨忽入户，夏云涵暝光。经旬苦毒热，兹夜浴浮凉。旅食矜珠桂，乡愁问稔荒。胡为空役役，终日尚名缰。从来蓟北地，多旱少愁淋。残溽蒸成雨，微云荡作阴。就凉方徙榻，泛爽最宜琴。自觉身无累，悠悠此夜心。夜长睡可厌，暑雨快何如。懒是生来骨，穷留著就书。一灯清漏下，数杵寺钟馀。萧爽还如昼，纸窗流影虚。密云舒又合，雨色尚徘徊。减膳皇仁渥，升庖国禁开。微沾宣久郁，薄怒示轻雷。天意难应问，终宵首重回。明明真宰意，嘿以示禨祥。夜久炎如洗，听残喜若狂。清时无害马，天怒在宏羊。甘澍应如此，欢呼走成方。昨有传来信，江关弄甲兵。人皆数粒粟，野有揭竿行。夜梦亲儿女，乡书隔友生。南中天泽远，应不比京城。
雨夜·其一
作者：李之世
朝代：明

微雨忽入户，夏云涵暝光。经旬苦毒热，兹夜浴浮凉。旅食矜珠桂，乡愁问稔荒。胡为空役役，终日尚名缰。
雨夜·其三
作者：李之世
朝代：明

夜长睡可厌，暑雨快何如。懒是生来骨，穷留著就书。一灯清漏下，数杵寺钟馀。萧爽还如昼，纸窗流影虚。
雨夜·其二
作者：李之世
朝代：明

从来蓟北地，多旱少愁淋。残溽蒸成雨，微云荡作阴。就凉方徙榻，泛爽最宜琴。自觉身无累，悠悠此夜心。
雨夜·其五
作者：李之世
朝代：明

明明真宰意，嘿以示禨祥。夜久炎如洗，听残喜若狂。清时无害马，天怒在宏羊。甘澍应如此，欢呼走成方。
雨夜·其六
作者：李之世
朝代：明

昨有传来信，江关弄甲兵。人皆数粒粟，野有揭竿行。夜梦亲儿女，乡书隔友生。南中天泽远，应不比京城。
雨夜·其四
作者：李之世
朝代：明

密云舒又合，雨色尚徘徊。减膳皇仁渥，升庖国禁开。微沾宣久郁，薄怒示轻雷。天意难应问，终宵首重回。
雨怀知微
作者：李之世
朝代：明

蛙吠水声急，陂塘春涨浮。草香微有韵，花淡却如秋。此际难成寐，思君独上楼。还听蕉叶里，疑入玉琴流。
雷阳道中即事
作者：李之世
朝代：明

食投荒店宿依营，半月山邮与水程。海外萑符方伏寇，江干流徙为逃兵。城过五漏门犹闭，日上三竿客未行。满眼风尘成底事，可怜书剑误儒生。逼面岩峦剑铦青，疏花奇树缀林坰。峰头鸢站冲炎坠，草际蛇行触鼻腥。不辨岚烟长漠漠，总无风雨亦冥冥。薰人毒雾浑如醉，野店村醪到易醒。林里啁啾杂鸟虫，阴阴榕叶乍吟风。行随仆御穿山脊，时拥篮舆渡水中。官马自刍青草坂，人家多住白茆丛。平坡十里真如掌，咿轧车声去不穷。茶瓜无韵稻无香，野店村盘取次尝。世味已随鸡肋澹，官程犹逐马蹄忙。身依僮仆家千里，路别妻孥泪两行。久历征途今最苦，黄茆瘴里度雷阳。独携襆被走曾峦，阅尽畏途风雨残。面带烟霞长作客，身依云水强名官。三杯浊酒浇肠热，五夜青萍慑胆寒。酬世近知儒术拙，迂疏徒窃进贤冠。原莎莽莽尽荒阡，遥指孤城百雉悬。新水乍生潮带卤，危楼一望海连天。空闻疲卒防春汛，几见流民垦石田。数十年来丰乐土，风光强半不如前。榔阴椰叶碧参差，几阵风炎雨溽时。处处鸣梭人织葛，山山烧骨火耕菑。腥莎忽转见驯鹿，瞑叶频啼立子规。斜日邮亭聊歇马，蛮娘歌唱杂侏？。欹木崩厓架短桥，盘冈几转度山椒。牛堪负囷归村垄，水自推车灌稻苗。瘴雨洒林烟不扫，火云酣午叶如烧。虽然也是南中地，却望家园首重翘。
雷阳道中即事·其一
作者：李之世
朝代：明

食投荒店宿依营，半月山邮与水程。海外萑符方伏寇，江干流徙为逃兵。城过五漏门犹闭，日上三竿客未行。满眼风尘成底事，可怜书剑误儒生。
雷阳道中即事·其七
作者：李之世
朝代：明

榔阴椰叶碧参差，几阵风炎雨溽时。处处鸣梭人织葛，山山烧骨火耕菑。腥莎忽转见驯鹿，瞑叶频啼立子规。斜日邮亭聊歇马，蛮娘歌唱杂侏？。
雷阳道中即事·其七
作者：李之世
朝代：明
体裁：七言律诗

榔阴椰叶碧参差，几阵风炎雨溽时。处处鸣梭人织葛，山山烧骨火耕菑。腥莎忽转见驯鹿，瞑叶频啼立子规。斜日邮亭聊歇马，蛮娘歌唱杂侏�。
雷阳道中即事·其三
作者：李之世
朝代：明

林里啁啾杂鸟虫，阴阴榕叶乍吟风。行随仆御穿山脊，时拥篮舆渡水中。官马自刍青草坂，人家多住白茆丛。平坡十里真如掌，咿轧车声去不穷。
雷阳道中即事·其二
作者：李之世
朝代：明

逼面岩峦剑铦青，疏花奇树缀林坰。峰头鸢站冲炎坠，草际蛇行触鼻腥。不辨岚烟长漠漠，总无风雨亦冥冥。薰人毒雾浑如醉，野店村醪到易醒。
雷阳道中即事·其五
作者：李之世
朝代：明

独携襆被走曾峦，阅尽畏途风雨残。面带烟霞长作客，身依云水强名官。三杯浊酒浇肠热，五夜青萍慑胆寒。酬世近知儒术拙，迂疏徒窃进贤冠。
雷阳道中即事·其八
作者：李之世
朝代：明

欹木崩厓架短桥，盘冈几转度山椒。牛堪负囷归村垄，水自推车灌稻苗。瘴雨洒林烟不扫，火云酣午叶如烧。虽然也是南中地，却望家园首重翘。
雷阳道中即事·其六
作者：李之世
朝代：明

原莎莽莽尽荒阡，遥指孤城百雉悬。新水乍生潮带卤，危楼一望海连天。空闻疲卒防春汛，几见流民垦石田。数十年来丰乐土，风光强半不如前。
雷阳道中即事·其四
作者：李之世
朝代：明

茶瓜无韵稻无香，野店村盘取次尝。世味已随鸡肋澹，官程犹逐马蹄忙。身依僮仆家千里，路别妻孥泪两行。久历征途今最苦，黄茆瘴里度雷阳。
青茉莉
作者：李之世
朝代：明

姑射轻盈白玉肌，看来疑带绿苔衣。妆台珠颗真无价，一串香丝碧玉围。
青镜引
作者：李之世
朝代：明

妾有七宝青铜之古镜，重之不减青琅玕。香罗绣帕鸳鸯结，碧玉妆台龙凤蟠。流光团团似明月，清辉烱烱鉴毛发。规影微含翠羽斑，钮环半蚀虫文绝。芙蓉帐暖睡迟迟，夫婿临妆对画眉。兰房昼永垂珠幕，宝靥香凝透玉肌。朱颜冉冉岂相待，青镜迢迢看渐改。憔悴芳心不自持，凄迷春梦知谁在。孤鸾惊影日光沈，镜能照貌不照心。君心安得长如镜，妾貌难于镜里寻。沈吟抚镜三叹息，香帕玉台长拂拭。愿持明镜赠夫君，留与后人照颜色。
题世立澹居
作者：李之世
朝代：明

人方炎是逐，君以澹为居。壁老蜗陈字，带长草护书。枝头听巧鸟，沼面数行鱼。客履破苔入，虚庭自晏如。
题东山草堂十六韵
作者：李之世
朝代：明

白社怜同调，青林羡独栖。一亭依绝巘，千涧注回溪。割汉飞甍出，撑空古木齐。磨崖开碧洞，凿道俯丹梯。泉冽笼鹅沼，山芳种药畦。鹤巢窥幔稳，燕语掠檐低。坐揽群峰尽，行穿一径迷。垂萝纷网户，嫩柳曲缘堤。塔影连奎阁，钟声度古提。居然濠濮想，何异武陵溪。搜景穷无象，冥思悟有倪。清言霏捉麈，玄夜破然犀。书满邺侯架，灯悬太乙藜。花间时梦蝶，云里忽闻鸡。旧好移尊入，新诗研露题。不须投井辖，多暇此攀跻。
题主人园馆
作者：李之世
朝代：明

华池浸水澹漫漫，隔岸云阴隐翠峦。为爱谢庭风物好，满林新种碧琅玕。
题五里亭禅室
作者：李之世
朝代：明

劳劳五里亭，禅关亦在兹。往来冠盖人，驻马暂经时。轮蹄纷杂遝，供张错路岐。尘劳遍大地，佛力津梁疲。我来登法堂，拈花一问之。苦海几由旬，尘海亦如斯。眷兹尘界人，彼岸到何期。
题伍百亿行乐
作者：李之世
朝代：明

画里余曾识，人今立小斋。镜花微有像，秋水澹无怀。牝牡观其妙，丹青失所裁。若将形影问，犹费梦中猜。乍见犹疑似，神情惝恍间。图云偏傍水，绘月不离山。埏植凭天巧，铅华洗俗颜。谁明真幻相，一语破禅关。
题伍百亿行乐·其一
作者：李之世
朝代：明

画里余曾识，人今立小斋。镜花微有像，秋水澹无怀。牝牡观其妙，丹青失所裁。若将形影问，犹费梦中猜。
题伍百亿行乐·其二
作者：李之世
朝代：明

乍见犹疑似，神情惝恍间。图云偏傍水，绘月不离山。埏植凭天巧，铅华洗俗颜。谁明真幻相，一语破禅关。
题何文起云卧轩
作者：李之世
朝代：明

何人高敞苾云堂，云窗雾栋驾虹梁。白目看云卧不足，晴天云景悬清光。团云隐隐如倾盖，飞甍直豁翔云外。谁向云林种白榆，谁引云槎泛碧海。朝朝暮暮云重重，云来云去杳无踪。白云时或化苍狗，黑云时或乘赤龙。世间万事浮云变，心似閒云任舒卷。主人雅得看云趣，云卧忘机自仰偃。问君云卧几经时，看君年少青云姿。万里云衢争蹀躞，百尺云柯光陆离。休讶无心云出岫，暂尔云栖依泽薮。懒云高处枕书眠，云关静掩无人叩。瑶函金歼盛云缃，丹梯碧戺缭云房。云岩露滴茶烟冷，云阁霞分藜焰光。侍童双双傍云宿，时拥云车骖白鹿。閒持玉锸斲云根，拾得灵芝莳云谷。鸡犬云中寂不闻，云璈翠管杂缤纷。过逢半是云仙侣，多暇时删云笈文。君住云西我云北，披云一见增颜色。何当理棹水云边，与尔烂醉卧云石。
题叶㵵溪隐居
作者：李之世
朝代：明

清溪百折度潺湲，溪上何人独掩关。密筱丛篁三径合，落花啼鸟一庭閒。
题命美小影
作者：李之世
朝代：明

慵拈枯墨点冥濛，对画看山迥不同。才到君庭都是画，陶公山已入图中。
题大小孤山
作者：李之世
朝代：明

孤山两片石，分峙蠡湖中。地控三江险，波连九派通。断鳌悬左右，卓剑并雌雄。开凿何年始，川流尽汇东。
题岭上僧房
作者：李之世
朝代：明

南来北往客，驱马度梅关。自笑红尘里，生涯不暂閒。山僧不出山，披衲山中坐。时见车马客，累累山下过。
题岭上僧房·其一
作者：李之世
朝代：明

南来北往客，驱马度梅关。自笑红尘里，生涯不暂閒。
题岭上僧房·其二
作者：李之世
朝代：明

山僧不出山，披衲山中坐。时见车马客，累累山下过。
题折枝梅
作者：李之世
朝代：明

曾于月下步苍苔，雪里闻香不见梅。刚到月斜香寂处，一梢寒影挂墙隈。
题昌化令张侯瑞应册
作者：李之世
朝代：明

大明天子坐明堂，山陬海澨遐哉荒。悲翠珠贝走上方，有邑淳简儋之昌。厥侯为政古循良，则壤惟赋均且详。鞭笞不事民乐将，桄榔树下课农桑。有雨随车濡瀼瀼，散之原野尽天浆。禾登于垄谷盈厢，民之乐只帝力忘。槟榔椰实树千章，更于其下牧牛羊。使君何必下琴堂，八风六律调宫商。雁鸿中泽鸣载翔，鸮食其葚音则臧。草不知风波不扬，三秀晔晔产芝房。金砂淘粒蚌舒光，丰碑洗出峻灵王。再拜稽首神固藏，公无渡河河汤汤。须臾汔济河断梁，民加其额公寿康，公曰偶尔未为祥。即今奏最上岩廊，天子曰嗟尔化昌，御屏定书昌化张。
题松柏同春卷
作者：李之世
朝代：明

陟彼高冈，松柏楚楚。于日于朝，以风以雨。日月之行，荡乎其中。山川喷薄，不出其所。根盘太古，苍鬣虬枝。洗髓泬漻，濯魄玄夷。白云在天，红日在地。精灵出没，与之游戏。二仪一象，四气唯春。松耶柏耶，后众卉存。
题松泉雅适卷
作者：李之世
朝代：明

泠泠百丈泉，迸流穿石罅。上有千仞松，盘拿互相亚。寒飙六月起，惊涛莽崩泻。龙鳞珠雾喷，麈尾箭波射。葱郁似含春，清凉可消夏。閟岩夐深靓，悬磴绝潇洒。兰楣支杏梁，缥缈连云架。药臼倚松根，茶寮当竹下。石几净无尘，丹书研露写。苔印芒履滑，枝碍罗巾絓。观世得沈冥，寄怀任骚雅。名利两蜗牛，乾坤一指马。言从静者居，请息俗士驾。
题梁伯静斋壁
作者：李之世
朝代：明

山人不近山，一廛还近市。柴门日掩开，市声不到耳。斋中何所有，一榻而已矣。举案对山妻，挟书授儿子。
题梅赠黎隐君
作者：李之世
朝代：明

比韵梅堪侣，孤清占水湄。古香存老干，冷艳发春枝。日月沦精魄，冰霜炼骨皮。宁同兰蕙质，空谷媚华滋。
题潘扶翼园馆和叶明府韵
作者：李之世
朝代：明

池馆森森石径迤，一清清历可人思。鸟吟爽籁脩脩竹，蝶趁芳丛短短篱。杖屐屡疲堪命酒，溪山入赏尽宜诗。惟怜韵事难描写，花有幽香月有蕤。
题熙东侄园馆
作者：李之世
朝代：明

市居厌烦嚣，山栖讶岑寂。惟此半亩园，可以恣吾适。远可揽溪山，近不越篱壁。周垣缀牡蛎，甃坛斲方石。庭庑不必宽，胡床只数尺。中间列图书，兼以置琴奕。盆鱼畜数头，时花随意植。充圈有鸡豚，良酝储庖■。佳朋过即留，客散掩关息。从容理编帙，兴至弄笔墨。何必问舍田，谋道即谋食。我有一小园，亦有耽书癖。其奈尊常空，宾至无颜色。尔今食稍饶，可以延嘉客。拥书对良朋，此乐有何极。
题画
作者：李之世
朝代：明

是处青山路尽赊，前山隐隐夕阳斜。高原夐绝疑无地，却望云中又几家。
题羽甫小影
作者：李之世
朝代：明

昔别江头看晓晖，君从江北望余归。琼海迢迢音信稀，思而不见重依依。见君纸上是耶非，须眉欲动韵霏霏。迫而叩之声息希，无言无语自按徽。如何觌面乃相违，徙倚沈吟兴遄飞。七弦在手倩君挥。君如顾我笑微微，我已潸然泪满衣。
题舍弟浣句池
作者：李之世
朝代：明

吾家仲子差不俗，斗如一室罗花木。当门嵂屼对南山，白日云阴溅飞瀑。穿云入洞几逶迤，疏脉通泉贮作池。我有旧题浣句字，移来恰好稳置之。此池不深亦不浅，其中可畜数鱼儿。漱流洗耳古人事，取名浣句夫何为。浣之又浣无不可，其句伊何文与诗。一字经营堪呕血，片言悟心差解颐。匡床木榻堆湘帙，倦即高眠醒即披。我来扼腕论今古，偲偲切切复怡怡。此道由来有宗统，譬如大海汇流澌。狂澜一柱任颠倒，东西南北纷如驰。何当一挽天河水，洗涤日月净昏霾。雕虫呫哔竖儒事，千秋之业宁在兹。高歌一曲卧池上，梦入池塘春草时。
题钓庐江图赠何隐君
作者：李之世
朝代：明

庐江清不极，一叶是浮家。爱月频移棹，占星欲傍槎。山光明薜荔，湖色净蒹葭。把钓临平浦，微吟数落花。滩声晴喷雨，海气晚蒸霞。雁去遵长渚，鸥忘逗浅沙。沿流撷芳芷，带露折胡麻。若问生涯事，沧江鬓未华。
题陈叔和馆
作者：李之世
朝代：明

一区藏窈窕，片石斲云根。移树高于屋，编篱小作垣。云应供洒翰，鸟亦课閒言。不是琴诗侣，夜深谁打门。
题陈命美壮游册十首 其一 海岛奇观
作者：李之世
朝代：明

冷星沈岛碧，胧胧日初晓。微茫空际烟，一点孤槎渺。
题陈命美壮游册十首 其七 抚弦长啸
作者：李之世
朝代：明

安得知音人，来辨肉和丝。花间与月下，冷然独奏时。
题陈命美壮游册十首 其三 白云春眺
作者：李之世
朝代：明

二月江南道，关关春鸟啼。欲知游子梦，芳草白云萋。
题陈命美壮游册十首 其九 浴日晚望
作者：李之世
朝代：明

海王宴玉帝，虚空呈百幻。倒翻琉璃屏，跳出金光弹。
题陈命美壮游册十首 其二 浮邱览胜
作者：李之世
朝代：明

仙人去不还，丹灶烟长冷。携将椰子瓢，去挹丹砂井。
题陈命美壮游册十首 其五 星石兴题
作者：李之世
朝代：明

携来端石砚，濡笔题星石。雨花剥不尽，前朝遗墨迹。
题陈命美壮游册十首 其八 挥麈谈玄
作者：李之世
朝代：明

手持犀麈柄，权作苍蝇拂。蒲团坐堆堆，口里道何物。
题陈命美壮游册十首 其六 东山佳气
作者：李之世
朝代：明

城市俗不过，要寻僧寺閒。今朝试蜡屐，携妓上东山。
题陈命美壮游册十首 其十 珠江汎月
作者：李之世
朝代：明

春水碧如油，珠江汎月游。女郎不相识，并著木兰舟。
题陈命美壮游册十首 其四 粤秀晴登
作者：李之世
朝代：明

鸟语斜阳外，山花夹涧红。古墙唯一堵，云是越王宫。
题陈命美壮游册十首·海岛奇观
作者：李之世
朝代：明

冷星沈岛碧，胧胧日初晓。微茫空际烟，一点孤槎渺。仙人去不还，丹灶烟长冷。携将椰子瓢，去挹丹砂井。二月江南道，关关春鸟啼。欲知游子梦，芳草白云萋。鸟语斜阳外，山花夹涧红。古墙唯一堵，云是越王宫。携来端石砚，濡笔题星石。雨花剥不尽，前朝遗墨迹。城市俗不过，要寻僧寺閒。今朝试蜡屐，携妓上东山。安得知音人，来辨肉和丝。花间与月下，冷然独奏时。手持犀麈柄，权作苍蝇拂。蒲团坐堆堆，口里道何物。海王宴玉帝，虚空呈百幻。倒翻琉璃屏，跳出金光弹。春水碧如油，珠江汎月游。女郎不相识，并著木兰舟。
题高公先画
作者：李之世
朝代：明

昔我骑秃驴，关山几万里。当时只叹行旅苦，岂知身在画图中。览图始知行旅好，在家宁免絷樊笼。木叶落，小亭空，短桥东复东。霜凄露正浓，敲诗谁是骑驴翁。
飓风后陈命美贻诗问病次韵答之
作者：李之世
朝代：明

占风漫道有耶无，螮蝀经天疋练铺。一阵剪红花落索，数竿摇绿竹单癯。燕捎晴幕吊残垒，蜂垫香泥堕湿须。正是捷门僵卧稳，不堪朝谒又相驱。尝闻海立疑生脚，更讶山移恰有灵。木杪翻涛饥鹘叫，石林开隧毒龙经。愁看积霭屯空阁，忽见微霞抹远汀。瘦骨似嫌风力健，呼童糊纸补窗棂。
飓风后陈命美贻诗问病次韵答之·其一
作者：李之世
朝代：明

占风漫道有耶无，螮蝀经天疋练铺。一阵剪红花落索，数竿摇绿竹单癯。燕捎晴幕吊残垒，蜂垫香泥堕湿须。正是捷门僵卧稳，不堪朝谒又相驱。
飓风后陈命美贻诗问病次韵答之·其二
作者：李之世
朝代：明

尝闻海立疑生脚，更讶山移恰有灵。木杪翻涛饥鹘叫，石林开隧毒龙经。愁看积霭屯空阁，忽见微霞抹远汀。瘦骨似嫌风力健，呼童糊纸补窗棂。
食南椰面和坡翁意苡
作者：李之世
朝代：明

南中少霜霰，麦性不淳良。惟此南椰面，饱食胄不伤。我亦核其性，山经早已亡。但闻产黎落，其树径丈长。胡天有嘉植，偏厚于遐荒。始疑椰实粉，或曰捣桄榔。登筵贶佳客，讵云俭岁粮。搜和净且滑，作饵亦馨香。乃知膻食者，徒以饫肥肠。温冰与软玉，翠盘别有光。
饮香树
作者：李之世
朝代：明

已闻岩树能成酒，更说椰浆解醉人。近谱西林新本草，众香国里一株春。
饯王侍御老师于浴日亭用长公韵
作者：李之世
朝代：明

南溟天外几重天，海国神祠占碧湾。九译梯航来粤峤，累朝琮璧镇灵山。观风此日留高韵，揽辔清时识壮颜。独有宫桃沾雨露，偏多离思水云间。
高仲良见和为园小作倚韵有答
作者：李之世
朝代：明

难将慧舌比莺儿，蝉嘒蛙咙只任之。涂抹自知嫫母丑，斧斤全藉郢人私。一声清戛疏篁月，几阵香馩芳桂枝。雨湿诗筒烟满纸，挑灯吟到夜分时。
高仲良贻诗留别次答
作者：李之世
朝代：明

七字投来珠满函，频思剖腹未云贪。半窗红雨阶前坠，昨夜青灯榻畔谈。山抱湿岚供稳睡，花啼晓露洗馀酣。春光岂为游人驻，何事相逢说解骖。
高台古树行为区茂对昆玉作其树先大夫手植也
作者：李之世
朝代：明

此树生来如许久，闻道台成树已有。树根入土知几深，土面蟠根已半朽。暗想累台覆土时，根株著土一齐移。台高不改旧规格，树古年年发新枝。五马门前一径深，森森台畔表乔林。为言世远思培植，更筑崇基护绿阴。
高皇庙
作者：李之世
朝代：明

芒砀气何在，遗祠尚俨然。空留今俎豆，犹想旧山川。村社酾牛酒，山农偅庙田。松间老鹤语，疑说歌风年。
鬼灯笼
作者：李之世
朝代：明

质与凡根植，名因俗谚传。绿幕看疑掩，丹心寂不然。似带青燐色，微含宿草烟。无心随佛日，故傍法轮悬。
黄道姑墓
作者：李之世
朝代：明

雨暗残茔寂寂孤，断碑遗字半虚无。英魂不化山头石，怕有人传是望夫。
七夕后登粤秀山留别邱龄叔伍国开同罗友国何右文赋
作者：李之标
朝代：明

凭高千古意悠悠，况复风烟是素秋。同社几人今聚散，暂时胜地且夷犹。峰回翠岫云光满，夜转银河海气流。指点家山聊怅望，可堪别袖更牵愁。
书怀
作者：李之标
朝代：明

万木森森巧结林，隔溪人静白云深。行藏此日休看剑，山水频年欲破琴。未信黄金终误世，还疑白雪解知音。閒来一悟浮生理，底事宁论升与沈。
五日偕冯文儒梁不迁观竞渡珠江分得淮字
作者：李之标
朝代：明

端阳雨过气清佳，载酒寻游一旷怀。醒醉几人慰楚泪，烟波到处怨秦淮。大招今古天谁问，薄咏沧浪趣可偕。闻道湘灵捐佩褋，搴芳聊得共吾侪。
五羊寄陈元之
作者：李之标
朝代：明

百年湖海穷交在，此日风尘话别难。把酒未忘知己泪，孤桐容易向人弹。时危吾道畏多阻，心远怀君强自欢。十里停云遥怅望，洞门深锁一溪寒。
刘平子馆予青竹园将别赋赠
作者：李之标
朝代：明

世情不可问，青眼喜逢君。独夜看明月，披怀閒白云。清歌留竹素，幽赏叶兰芬。此日难为别，霜风高叶闻。
刘民部觐国奉使将还朝过古冈同张仲骏饯别舟中
作者：李之标
朝代：明

彩鹢明朝发，相携此聚筵。槎疑汉作使，人似郭同仙。把酒情何恨，临风思惘然。帝城千万里，望入斗牛边。烟花三月暮，客行须及春。看君持节意，犹过宦游人。世路谁同调，襟期合有邻。相将报圣主，且莫厌缁尘。
刘民部觐国奉使将还朝过古冈同张仲骏饯别舟中·其一
作者：李之标
朝代：明

彩鹢明朝发，相携此聚筵。槎疑汉作使，人似郭同仙。把酒情何恨，临风思惘然。帝城千万里，望入斗牛边。
刘民部觐国奉使将还朝过古冈同张仲骏饯别舟中·其二
作者：李之标
朝代：明

烟花三月暮，客行须及春。看君持节意，犹过宦游人。世路谁同调，襟期合有邻。相将报圣主，且莫厌缁尘。
北归经姑孰访林存莪署中赋赠
作者：李之标
朝代：明

曾从文社惬兰心，此日过逢意转深。君自出家看雉舞，我徒为客惊蝉吟。黄山爽气堪支笏，碧水寒声不碍琴。珍重年来致主愿，肯令吾道负朝簪。
叶六桐明府惠教次和王侍御老师游圭峰诗步韵
作者：李之标
朝代：明

霜威肃肃净秋旻，微雨山岚远涤屯。喜有王乔重焕舄，更逢叶令接芳尘。摩挲勒墨留题旧，璀璨挥毫属和新。千古地灵凭杰思，绘山画水不如真。揽辔郊原问俗行，青山原自昔年盟。玉台遗址情逾恋，厓海平波意转清。乘月不妨归骑缓，聚星遍映彩凫明。从前太史书云候，看到于今恰遇庚。
叶六桐明府惠教次和王侍御老师游圭峰诗步韵·其一
作者：李之标
朝代：明

霜威肃肃净秋旻，微雨山岚远涤屯。喜有王乔重焕舄，更逢叶令接芳尘。摩挲勒墨留题旧，璀璨挥毫属和新。千古地灵凭杰思，绘山画水不如真。
叶六桐明府惠教次和王侍御老师游圭峰诗步韵·其二
作者：李之标
朝代：明

揽辔郊原问俗行，青山原自昔年盟。玉台遗址情逾恋，厓海平波意转清。乘月不妨归骑缓，聚星遍映彩凫明。从前太史书云候，看到于今恰遇庚。
吊厓
作者：李之标
朝代：明

群峰中断出厓门，旷莽当年托至尊。一自翠华游粤峤，遂令王气失中原。蛮烟尚带千秋恨，杜宇长衔万代冤。白骨苍苔世共远，江间何地可招魂。怅望京华一水遥，玉关何处系天骄。西风离黍馀邱垄，南国羁魂久寂寥。海若有灵应雪涕，波臣无计挽寒潮。即今万里秋江净，异代忠良荷圣朝。浮沈今古一兴亡，南北英雄落大荒。万死孤臣堪百折，千秋凉雨泣三湘。黄冠梦失南归路，白草魂飞北地霜。何处悲风增感激，累累青冢拂垂杨。
吊厓·其一
作者：李之标
朝代：明

群峰中断出厓门，旷莽当年托至尊。一自翠华游粤峤，遂令王气失中原。蛮烟尚带千秋恨，杜宇长衔万代冤。白骨苍苔世共远，江间何地可招魂。
吊厓·其三
作者：李之标
朝代：明

浮沈今古一兴亡，南北英雄落大荒。万死孤臣堪百折，千秋凉雨泣三湘。黄冠梦失南归路，白草魂飞北地霜。何处悲风增感激，累累青冢拂垂杨。
吊厓·其二
作者：李之标
朝代：明

怅望京华一水遥，玉关何处系天骄。西风离黍馀邱垄，南国羁魂久寂寥。海若有灵应雪涕，波臣无计挽寒潮。即今万里秋江净，异代忠良荷圣朝。
同万益之刘平子登圭峰得猿字
作者：李之标
朝代：明

侵晨同策杖，攀陟几巑岏。秋老山容淡，僧閒法界尊。玄言堪捉麈，幽谷不闻猿。到此嚣缘绝，无令客思繁。
同友人夜泊黄冲遇雨
作者：李之标
朝代：明

柔橹轻风信远天，晚山飘雨转凄然。却疑此夕剑为怪，漫说相逢夜有缘。吹浪鼋鼍时汨汨，狎人鸥鹭自便便。维舟自向江头立，烂熳春愁入暮烟。
呈周邑侯
作者：李之标
朝代：明

清秋仙舄去还来，分得君王露几杯。散入人间皆雨化，惊闻天上忽春回。弦歌径逐琴声远，桃李争迎辇路开。却望旧时听政处，阴阴竹树莫辞培。双凫飞出未央宫，再入河阳花县中。露浥金茎成澍雨，人游化日荡春风。甘棠满地遍留荫，桃李何年自作丛。樗散独惭叨国士，子云还许赋河东。
呈周邑侯·其一
作者：李之标
朝代：明

清秋仙舄去还来，分得君王露几杯。散入人间皆雨化，惊闻天上忽春回。弦歌径逐琴声远，桃李争迎辇路开。却望旧时听政处，阴阴竹树莫辞培。
呈周邑侯·其二
作者：李之标
朝代：明

双凫飞出未央宫，再入河阳花县中。露浥金茎成澍雨，人游化日荡春风。甘棠满地遍留荫，桃李何年自作丛。樗散独惭叨国士，子云还许赋河东。
姑苏七夕同何文起
作者：李之标
朝代：明

友生皆逆旅，是处可安身。遇节频为客，衔杯赖故人。狂飙迅夜发，乍雨黯天津。此夕真何夕，休疑别泪频。
客中至日
作者：李之标
朝代：明

至日风兼切，羁栖堪自怜。目随归鸟尽，心逐暮云边。故国烟霜候，他乡留滞年。天涯归梦短，愁杀线长悬。世事愁人问，长途休记年。高风寒暮雨，落雁失霜天。节序三冬近，葭灰一夕先。穷愁拚共醉，把酒意茫然。
客中至日·其一
作者：李之标
朝代：明

至日风兼切，羁栖堪自怜。目随归鸟尽，心逐暮云边。故国烟霜候，他乡留滞年。天涯归梦短，愁杀线长悬。
客中至日·其二
作者：李之标
朝代：明

世事愁人问，长途休记年。高风寒暮雨，落雁失霜天。节序三冬近，葭灰一夕先。穷愁拚共醉，把酒意茫然。
寄何文起
作者：李之标
朝代：明

淡月微微漏正长，故人念我一何忙。亦知不作云间雨，其奈相思夜已霜。匣里龙文时自拭，斗间云气□无光。由来神物悲离合，矫首寒天各渺茫。
寄余曙台
作者：李之标
朝代：明

年来书问半浮沈，岂为云坭隔素心。远望风流人似玉，每凭天外听鸣琴。三湘露白清秋满，八桂花明别院深。漫道公閒堪拄笏，即看载笔上螭簪。
寄刘宾墀老师
作者：李之标
朝代：明

几年讲席坐氤氲，别后凫飞望楚云。尺素长衔双鲤至，报琼空隔一鸿闻。洞庭秋月湖光皛，湘浦春丝帝泽薰。遥忆风流何所似，徵书早晚入鹓群。
寄心白兄京邸
作者：李之标
朝代：明

万里空传赋子虚，十年多病卧相如。关河未老三春色，海岳先高几束书。目断烟云稀过雁，愁来粤峤见双鱼。知君到处能相忆，阊阖门开伫望馀。
小筑偶成
作者：李之标
朝代：明

小筑溪边溪水深，春来桃浪碧千寻。林莺啼处烟花落，海燕飞时曲涧阴。何事诛茅成僻径，但移疏竹寄閒心。红尘不到山斋里，数尺矶头镇日吟。
山行
作者：李之标
朝代：明

山行数十里，一径遍桑麻。树树当门立，枝枝交户斜。邻翁庆馈酒，童子斗穿花。圣朝馀乐事，一半在农家。
己酉秋归述怀
作者：李之标
朝代：明

频频上策不见收，风雪萧然一敝裘。岐路却怜杨子泪，抱珍空笑楚人愁。百年天地剑还壮，半世行藏镜亦羞。赖得故园丛菊在，高秋吾且任夷犹。凌乱秋光点客衣，孤舟一棹薄言归。渔人解网亭亭立，倦鸟思巢飐飐飞。竟日青山过眼豁，趁风黄叶去帆微。乘槎莫问严平卜，胜事如今满钓矶。世态还看一局棋，输赢无定亦非奇。可怜满目伤心处，徒自逢人塞马悲。紫陌红尘俱客梦，沧江他日是吾私。閒来更悟浮生理，泛梗飘蓬任所之。泥涂岂为儒冠误，涉世真同行路难。孤剑未曾国士报，枯桐容易向人弹。飞鸿自觉青霄迥，失雁徒惊冲雨寒。芦苇萧萧秋已暮，卑栖吾愧一枝安。十年壮志竟成虚，落魄风烟返旧庐。可道相逢无狗监，应知赋就愧相如。常时丘壑故亡恙，昨日交游今与疏。罗雀人情何必问，蓬蒿三径且教锄。
己酉秋归述怀·其一
作者：李之标
朝代：明

频频上策不见收，风雪萧然一敝裘。岐路却怜杨子泪，抱珍空笑楚人愁。百年天地剑还壮，半世行藏镜亦羞。赖得故园丛菊在，高秋吾且任夷犹。
己酉秋归述怀·其三
作者：李之标
朝代：明

世态还看一局棋，输赢无定亦非奇。可怜满目伤心处，徒自逢人塞马悲。紫陌红尘俱客梦，沧江他日是吾私。閒来更悟浮生理，泛梗飘蓬任所之。
己酉秋归述怀·其二
作者：李之标
朝代：明

凌乱秋光点客衣，孤舟一棹薄言归。渔人解网亭亭立，倦鸟思巢飐飐飞。竟日青山过眼豁，趁风黄叶去帆微。乘槎莫问严平卜，胜事如今满钓矶。
己酉秋归述怀·其五
作者：李之标
朝代：明

十年壮志竟成虚，落魄风烟返旧庐。可道相逢无狗监，应知赋就愧相如。常时丘壑故亡恙，昨日交游今与疏。罗雀人情何必问，蓬蒿三径且教锄。
己酉秋归述怀·其四
作者：李之标
朝代：明

泥涂岂为儒冠误，涉世真同行路难。孤剑未曾国士报，枯桐容易向人弹。飞鸿自觉青霄迥，失雁徒惊冲雨寒。芦苇萧萧秋已暮，卑栖吾愧一枝安。
广陵遇风
作者：李之标
朝代：明

返棹息隋堤，烟花望欲迷。孤怀凭遣兴，客梦未安栖。炎酷思鱼泳，征忙怯马蹄。吾生平似叶，风入任东西。
当涂五日邑无竞渡故云
作者：李之标
朝代：明

经年客梦总茫茫，争奈端阳节又忙。到处烟光欺过眼，寻常赏玩适回肠。荔云岭首依稀近，蒲雨湖心漫自长。别有逋臣千古恨，教人何地吊灵湘。
恭陪王侍御老师偕洪徐二公祖方都阃奉祭太师我翁因步遹求堂用求字韵分赋
作者：李之标
朝代：明

冠裳飒沓拥华驺，庙貌群瞻世德休。驾鹤云边肸蚃降，栖乌台畔嘤鸣求。三台星聚占灵气，八月霜清肃早秋。不是衔恩叨国士，何缘溪沚撷芳羞。
慈度寺
作者：李之标
朝代：明

西城一渡是慈航，云水苍凉慧日长。谁话浮生閒到此，我来载酒漫相将。千翻贝叶僧留偈，一缕炉烟客借香。顶礼空王归未暝，晚风残月照山房。上方宝界法云层，九级浮屠快一登。證果已无真舍利，观书犹奏旧迦陵。莲开梵宇维摩室，月隐绀园大智灯。此外俗尘如可避，攒眉还似虎溪僧。十千大地法云连，百丈光涵海国天。从有攒眉过白社，阿谁合掌念青莲。梵王宫渺磬声度，舍利名高树影悬。千载维摩人所羡，不知何计得逃禅。阴岑殿阁倚云齐，傍有池亭绕槛低。祇树怀来新梵刹，莲花开遍古招提。曾闻老衲跨瑶象，喜见仙尼驾玉鹥。未觉尘心容易破，看花且莫使人迷。
慈度寺·其一
作者：李之标
朝代：明

西城一渡是慈航，云水苍凉慧日长。谁话浮生閒到此，我来载酒漫相将。千翻贝叶僧留偈，一缕炉烟客借香。顶礼空王归未暝，晚风残月照山房。
慈度寺·其三
作者：李之标
朝代：明

十千大地法云连，百丈光涵海国天。从有攒眉过白社，阿谁合掌念青莲。梵王宫渺磬声度，舍利名高树影悬。千载维摩人所羡，不知何计得逃禅。
慈度寺·其二
作者：李之标
朝代：明

上方宝界法云层，九级浮屠快一登。證果已无真舍利，观书犹奏旧迦陵。莲开梵宇维摩室，月隐绀园大智灯。此外俗尘如可避，攒眉还似虎溪僧。
慈度寺·其四
作者：李之标
朝代：明

阴岑殿阁倚云齐，傍有池亭绕槛低。祇树怀来新梵刹，莲花开遍古招提。曾闻老衲跨瑶象，喜见仙尼驾玉鹥。未觉尘心容易破，看花且莫使人迷。
智上人社中诸子集予青竹园分得霞字
作者：李之标
朝代：明

门掩蓬蒿鸟雀哗，山云溪月领烟霞。閒园自喜孤僧话，开径谁期长者车。围野敲残花下局，醉吟消得涧边茶。相怜莫道过逢易，明日看云独可嗟。
望圭峰瀑布
作者：李之标
朝代：明

楼观俯飞瀑，崩腾万仞倾。凌空凝练白，触石散花明。山静聊为语，溪流不尽声。层层清漱玉，何以濯吾缨。
楚天春雁
作者：李之标
朝代：明

空江薄暮半霏微，送别江头泪满衣。草色有情怜去鹢，柳条无计挽征騑。几年绛幄谈经旧，一梦青山问字违。见说衡阳归雁好，岭云湘月漫依依。
清溪小隐
作者：李之标
朝代：明

清流一道迥通渠，阒寂真成隐者居。颍水流传人引犊，濠梁何必子非鱼。昼长倚树看仙局，潮满临风把道书。知尔栖迟兴不极，双柑听鸟自如如。
游圭峰有怀
作者：李之标
朝代：明

岧峣圭岭倚天开，有客攀游我亦来。碧水苍洲观远屿，清秋绿酒共高台。兴探泉石从幽赏，醉拂剑书欲自裁。独忆白云堪怅望，秋风回首漫衔杯。
游长寿庵集爱莲亭和何文起韵
作者：李之标
朝代：明

爱莲亭傍古招提，莲子花开叶叶齐。过雨香飘无远近，侵人凉气自东西。僧去日午能供饭，客到松阴几杖藜。兴剧莫嫌归路晚，微微山月印前溪。总为乘凉夏日游，无风此地亦云流。山藏宝界森森閟，客到禅堂事事幽。尝对上方浮泗磬，更饶静藏素瓷瓯。拚留斟酌僧家味，未羡青龙竹叶舟。
游长寿庵集爱莲亭和何文起韵·其一
作者：李之标
朝代：明

爱莲亭傍古招提，莲子花开叶叶齐。过雨香飘无远近，侵人凉气自东西。僧去日午能供饭，客到松阴几杖藜。兴剧莫嫌归路晚，微微山月印前溪。
游长寿庵集爱莲亭和何文起韵·其二
作者：李之标
朝代：明

总为乘凉夏日游，无风此地亦云流。山藏宝界森森閟，客到禅堂事事幽。尝对上方浮泗磬，更饶静藏素瓷瓯。拚留斟酌僧家味，未羡青龙竹叶舟。
登塔步王侍御老师韵是塔老师鼎建
作者：李之标
朝代：明

塔影观空象外求，宁阳亦自有丹邱。诸天宝界浑无相，半夜光芒最上头。水国人烟浮岛出，山城霞气带江流。千年形胜镇南服，畏垒遗芳碣并留。
登越王台
作者：李之标
朝代：明

越王台北枕山阿，访旧重临奈若何。竹里鹧鸪啼不尽，天边鸿雁影还过。孤城睥睨帆樯出，古寺藤萝岁月多。潮气上蒸云气湿，夜来风雨一高歌。
秋日閒居
作者：李之标
朝代：明

满地蓬蒿未肯除，园林秋日野烟疏。松窗漫引骚人兴，菊圃偏宜处士庐。但使杖头能载酒，何妨枕底赋閒居。年来性癖卑栖稳，懒向人前问子虚。一醉能令世事忘，匡床木榻对焚香。浮烟袅袅秋云迥，清梦蘧蘧午日长。客若到来休问字，我今睡起祇抄方。呼童共抱汉阴瓮，疏径灌畦趁夕阳。
秋日閒居·其一
作者：李之标
朝代：明

满地蓬蒿未肯除，园林秋日野烟疏。松窗漫引骚人兴，菊圃偏宜处士庐。但使杖头能载酒，何妨枕底赋閒居。年来性癖卑栖稳，懒向人前问子虚。
秋日閒居·其二
作者：李之标
朝代：明

一醉能令世事忘，匡床木榻对焚香。浮烟袅袅秋云迥，清梦蘧蘧午日长。客若到来休问字，我今睡起祇抄方。呼童共抱汉阴瓮，疏径灌畦趁夕阳。
秋日饯王侍御老师于浴日亭次韵赋别二首
作者：李之标
朝代：明

赤轮蘸水水涵天，影射龙宫第几湾。地镇东南祠巨渎，亭疑蓬岛屹孤山。为霖共识济川略，揽辔今瞻捧日颜。不尽丹心悬彩笔，千秋留韵岭云间。秋水遥看一色天，星轺迢递驻黄湾。探奇静揽亭中胜，问俗閒巡岭外山。银海已澄舒素练，金光初浴映酡颜。凭高忽起瞻云思，飞向武陵九曲间。
秋日饯王侍御老师于浴日亭次韵赋别二首·其一
作者：李之标
朝代：明

赤轮蘸水水涵天，影射龙宫第几湾。地镇东南祠巨渎，亭疑蓬岛屹孤山。为霖共识济川略，揽辔今瞻捧日颜。不尽丹心悬彩笔，千秋留韵岭云间。
秋日饯王侍御老师于浴日亭次韵赋别二首·其二
作者：李之标
朝代：明

秋水遥看一色天，星轺迢递驻黄湾。探奇静揽亭中胜，问俗閒巡岭外山。银海已澄舒素练，金光初浴映酡颜。凭高忽起瞻云思，飞向武陵九曲间。
诃林西馆喜象公至索赠
作者：李之标
朝代：明

閒从宝地觅招提，梵刹萧森一径西。喜有生公来□法，不妨支遁结幽栖。池开皓月犹涵树，雨过流云欲度溪。送送可能成三笑，新诗今为上人题。
赠五樵陶山人
作者：李之标
朝代：明

卧游兴不浅，醉墨扫江山。落落松涛壮，泠泠溪水潺。云净诸峰出，莺啼百卉斑。桃源何代子，来往一舟间。
赠别
作者：李之标
朝代：明

飞锡遥来自上方，云林莺语日初长。楸枰局罢旋供茗，挥麈谈时亦佐觞。水树沈沈杨柳色，石阑曲曲芰荷香。
赠别高云樵
作者：李之标
朝代：明

征车迢递指苍梧，雪拥骊驹不可呼。湖海一尊怜短鬓，风尘双剑问长途。帆飞粤峤魂先远，路入湘江竹半枯。不是王孙归去晚，可胜离思满平芜。征帆遥望雪霏霏，风雨河梁泪暗挥。金尽空归囊里铗，舌存曾下旧时机。途危吾道心能壮，岁晚江湖梦独违。剩得烟霞还好在，迎春彩笔挟霜飞。
赠别高云樵·其一
作者：李之标
朝代：明

征车迢递指苍梧，雪拥骊驹不可呼。湖海一尊怜短鬓，风尘双剑问长途。帆飞粤峤魂先远，路入湘江竹半枯。不是王孙归去晚，可胜离思满平芜。
赠别高云樵·其二
作者：李之标
朝代：明

征帆遥望雪霏霏，风雨河梁泪暗挥。金尽空归囊里铗，舌存曾下旧时机。途危吾道心能壮，岁晚江湖梦独违。剩得烟霞还好在，迎春彩笔挟霜飞。
过何文起云卧轩留酌
作者：李之标
朝代：明

从君一借榻，尘俗洗然清。眉宇看芝紫，襟怀坐月明。含毫能赋酒，散帙兼持枰。欢会几人合，淹留日夕并。
送友还高明
作者：李之标
朝代：明

嶙峋石室倚云隈，东望仙乡亦快哉。玉乳岩中留胜迹，斗魁台上勒雄才。秋风瑟瑟征帆迥，芳草萋萋客思催。一曲骊驹牵别袂，烟波将雨重徘徊。
送林连山明府
作者：李之标
朝代：明

百里专城接大荒，何来借寇重循良。西京应识于公传，南国新闻荀令香。去日壶浆迎竹马，行春麦穗满岐阳。遥知俎豆风流远，闽海波连紫水长。
送黄达卿之西粤
作者：李之标
朝代：明

言寻八桂国，忽别五仙城。惨淡词人色，踟蹰旅客情。苍梧云渺渺，帝子泪盈盈。到日留题处，逢人好寄声。
镇海楼和何文起
作者：李之标
朝代：明

粤王台畔北，面面俯崚嶒。胜地怜今昔，雄图几废兴。苍茫残碣在，寂寞野烟凝。不尽登临意，秋风感慨增。
閒居
作者：李之标
朝代：明

草阁春云薄，危墙澹日斜。荒林容噪鹊，废沼乱鸣蛙。苔绿溪边树，池开岩畔花。颓然丘壑里，是处足烟霞。
雁字
作者：李之标
朝代：明

每见秋高著几行，却教点点挟风霜。凌空恍作龙蛇阵，散彩疑同云汉章。可道关传千里信，故应曲写九回肠。楼头少妇清宵立，欲问书来天几方。
饮赤芝言怀
作者：李之标
朝代：明

海内交游梦寐孤，黄公肯邈河山垆。怜君独扫三蒿径，容我清狂一酒徒。荏苒风尘催岁促，迂疏心事入春芜。过逢赖有清尊在，白眼歌来耳热呼。
题李节妇
作者：李之藻
朝代：明
体裁：古风

当年婴杵门下客，能存赵孤赵不灭。已分结发委从夫，为夫存后其夫诀。夫亡有儿夫不亡，侧出应是夫骨血。间关且抚双孤雏，不将一死等蠓蠛。夫存清白甘糟糠，死后流离任冰雪。风欺雨薄世情非，化石啼鹃黯悲切。发可断，肢可截，丸有胆，书有荻。三十年来心是铁，待得儿成拚食贫，衣冠不教亏苦节。慈母有义方，况乃贞以洁。培根亦何深，孙枝茂瓜瓞。高唐已驻逐夫云，滹沱不断清流咽。赵宗如线行复昌，泉台归报心怡悦。君不见，除书昨夜下明光，仙郎又领中州臬。
长林石径
作者：李乐
朝代：明
体裁：七言绝句

散躅探幽几度来，径开如矢净无埃。年年溪上春归后，千树阴浓覆石苔。
游少林寺
作者：李乘云
朝代：明
体裁：七言律诗

乱峰突兀问嵩林，福地烟霞望处深。石壁倚天青漠漠，女萝悬雾碧阴阴。落花风定栖禅影，樵唱月明应梵音。独坐悠然尘虑息，不知身世有华簪。
再入山中偕友人饮
作者：李乾淑
朝代：明

不向山椒久，翻疑主也宾。遥溪水咽石，隔岸鸟窥人。樵径行将隐，渔歌唱欲新。习池醉未已，倒著白纶巾。
忆磊园山居明
作者：李于坚
朝代：明

岸回千路合，枫夹大江寒。梳土通云气，删苗入药栏。蕉衣长受墨，笋箨落为冠。静了花间事，看舟渡石盘。
病起答王园长同年二首
作者：李云程
朝代：明

晨鸦催晓早，碧露尚澄澄。瘦骨令风怯，茶烟免鹤憎。书沉云雁迹，蟢织锁窗楞。谁念临邛客，文园独抚膺。欹枕罗衣薄，蛩声院落哀。落花风不扫，闭户月频来。弱质閒将槁，雄心尚未灰。起犹歌伏枥，顾影自徘徊。
病起答王园长同年二首·其一
作者：李云程
朝代：明

晨鸦催晓早，碧露尚澄澄。瘦骨令风怯，茶烟免鹤憎。书沉云雁迹，蟢织锁窗楞。谁念临邛客，文园独抚膺。
病起答王园长同年二首·其二
作者：李云程
朝代：明

欹枕罗衣薄，蛩声院落哀。落花风不扫，闭户月频来。弱质閒将槁，雄心尚未灰。起犹歌伏枥，顾影自徘徊。
丁卯九日集何太史斋中
作者：李云龙
朝代：明

鸣珂初下玉宸班，昨夜飞霜入汉关。红树却如先客醉，黄花真似称官閒。风前听雁思南国，篱下班荆话故山。莫上高台望天末，鼎湖龙去不堪扳。
丁卯感秋
作者：李云龙
朝代：明

中丞鹊丘旧登坛，一剑霜飞绝漠寒。汉帅岂堪蕃将代，军容争遣内臣观。居人夜傍长榆泣，胡马秋嘶白草残。道是令公今远窜，凭谁免胄阵前看。
七夕何文玉招同诸子载妓清泛时文玉新得佳人
作者：李云龙
朝代：明
体裁：七言律诗

木兰轻舸载琵琶，共指垂杨问狭斜。乌鹊河桥仙子会，碧纱窗户美人家。云边买酒还邀月，洞口回舡更泛花。却忆盈盈楼上女，独搴珠箔望星华。
七夕何文玉招同诸子载妓清泛时文玉新得佳人
作者：李云龙
朝代：明

木兰轻舸载琵琶，共指垂杨问狭斜。乌鹊河桥仙子会，碧纱窗户美人家。云边买酒还邀月，洞口回船更泛花。却忆盈盈楼上女，独搴珠箔望星华。
七夕有怀
作者：李云龙
朝代：明

瑟瑟西风起，松房夜掩关。月华凉似水，河汉在人间。
上巳东山社集
作者：李云龙
朝代：明

竹里啭黄鹂，花间卧鹿麋。过桥携鹤去，坐石看云移。山醉浮杯斝，池流清梦思。毋辞一韨濯，歌唱答芳时。
上龙门滩同卢原父
作者：李云龙
朝代：明

西江流浩浩，日落水逾碧。清溪与翠岫，上下同一色。芦林闻雁声，石濑抛鱼尺。过橹荡流文，龙鳞细如织。行行到龙门，水落石罅窄。疾风驱奔雷，飞湍□裂帛。万弩射不回，缆绝篙无力。我舟若怒马，蹄啮不受勒。青山前揖人，欲往不可即。幸有盈尊酒，与子消永夕。
下雷霹滩
作者：李云龙
朝代：明

老龙裂坤维，喷沫成长川。川口多怪石，森若百兽蹲。就中开鈌鏬，白昼霹雳喧。雪狮千万头，狰狞出幽源。我舟从西还，一往费回旋。长年好身手，挺立试撑搴。马齿啮鹢首，奔避犹转丸。飞梭穿石窦，倏忽达江门。青山逆船来，势如万马奔。白云欲寄载，却恐浪花翻。清波荡两涯，照见修竹魂。高萝百馀尺，连臂垂饮猿。童仆喜即安，斗酒为相欢。顾见东来船，步步愁扳援。寸进复尺退，辛勤难具论。顺逆理如此，劝君勿为烦。
不是庵
作者：李云龙
朝代：明

是庵即不是，亦不是非庵。北垞转更北，南塘还复南。閒乘一叶去，如泛百花潭。烟水无多处，何劳五十三。
严子陵祠
作者：李云龙
朝代：明

咄咄徒相讶，冥鸿已早知。欲臣老子耳，安用故人为。处士千秋气，桐江一钓丝。翻嫌渭滨叟，偏与后车期。
为伯修挥使寿母
作者：李云龙
朝代：明

青鸟东来海路长，犹传烽火满辽阳。斑衣不是将军事，要取胡头作羽觞。
为玄度寿母
作者：李云龙
朝代：明

铢衣摇曳紫烟新，笑指桃花又一春。子是玉皇香案吏，身为金母贝宫人。书传南岳云中鹤，脯擘西垠野外鳞。曾共麻姑话沧海，扳舆先避洛阳尘。浮峤千峰郁翠盘，北堂开处对巑岏。囊馀鲍氏珍珠黍，地有何姑云母丹。琪树舞风回色鸟，玉笙吹月下文鸾。遥知邓岳多仙侣，碧海觞飞玉露漙。
为玄度寿母·其一
作者：李云龙
朝代：明

铢衣摇曳紫烟新，笑指桃花又一春。子是玉皇香案吏，身为金母贝宫人。书传南岳云中鹤，脯擘西垠野外鳞。曾共麻姑话沧海，扳舆先避洛阳尘。
为玄度寿母·其二
作者：李云龙
朝代：明

浮峤千峰郁翠盘，北堂开处对巑岏。囊馀鲍氏珍珠黍，地有何姑云母丹。琪树舞风回色鸟，玉笙吹月下文鸾。遥知邓岳多仙侣，碧海觞飞玉露漙。
为韩宾仲悼亡
作者：李云龙
朝代：明

潇潇风雨蔽江津，闻尔归舟泪满巾。却悟当年笔彩落，都缘无复画眉人。忆初帘下牵衣别，犹见朱颜垂绿发。岂期婺女遽还星，岂谓嫦娥遂奔月。旧曾游处试相寻，飞尽繁花空绿阴。妆阁尘生鸾镜掩，翠楼月落凤箫沉。君家虽近朱明洞，从今空托梅花梦。云母餐来事已虚，黍珠炼就成何用。忆君挟策干明主，只道香闺聊暂处。谁知未遂鸿鹄志，一旦先摧凤皇侣。罗浮山下觅泉门，闻有孤鸾夜夜翻。紫玉定怜韩重在，名香谁为返芳魂。
乌夜啼
作者：李云龙
朝代：明

栖乌哑哑近南陌，绣户重扃声不隔。情知无梦到关西，坐对孤灯忆行客。问尔撩人夜夜啼，何不自家头莫白。
乙酉元夕辞弋何赏灯步韵
作者：李云龙
朝代：明

绿林处处播烽烟，火树何堪照绮筵。半壁山河劳鞅掌，一挑风月懒横肩。花飞已悟春如梦，漏永翻怜夜似年。十二玉楼歌吹寂，银蟾无语下西偏。